This is a reproduction of a library book that was digitized 
by Google as part of an ongoing effort to preserve the 
Information in books and make it universally accessible. 


Google books 

https://books.google.com 




Google 


Über dieses Buch 

Dies ist ein digitales Exemplar eines Buches, das seit Generationen in den Regalen der Bibliotheken aufbewahrt wurde, bevor es von Google im 
Rahmen eines Projekts, mit dem die Bücher dieser Welt online verfügbar gemacht werden sollen, sorgfältig gescannt wurde. 

Das Buch hat das Urheberrecht überdauert und kann nun öffentlich zugänglich gemacht werden. Ein öffentlich zugängliches Buch ist ein Buch, 
das niemals Urheberrechten unterlag oder bei dem die Schutzfrist des Urheberrechts abgelaufen ist. Ob ein Buch öffentlich zugänglich ist, kann 
von Land zu Land unterschiedlich sein. Öffentlich zugängliche Bücher sind unser Tor zur Vergangenheit und stellen ein geschichtliches, kulturelles 
und wissenschaftliches Vermögen dar, das häufig nur schwierig zu entdecken ist. 

Gebrauchsspuren, Anmerkungen und andere Randbemerkungen, die im Originalband enthalten sind, finden sich auch in dieser Datei - eine Erin¬ 
nerung an die lange Reise, die das Buch vom Verleger zu einer Bibliothek und weiter zu Ihnen hinter sich gebracht hat. 


Nutzungsrichtlinien 

Google ist stolz, mit Bibliotheken in partnerschaftlicher Zusammenarbeit öffentlich zugängliches Material zu digitalisieren und einer breiten Masse 
zugänglich zu machen. Öffentlich zugängliche Bücher gehören der Öffentlichkeit, und wir sind nur ihre Hüter. Nichtsdestotrotz ist diese 
Arbeit kostspielig. Um diese Ressource weiterhin zur Verfügung stellen zu können, haben wir Schritte unternommen, um den Missbrauch durch 
kommerzielle Parteien zu verhindern. Dazu gehören technische Einschränkungen für automatisierte Abfragen. 

Wir bitten Sie um Einhaltung folgender Richtlinien: 


-h Nutzung der Dateien zu nichtkommerziellen Zwecken Wir haben Google Buchsuche für Endanwender konzipiert und möchten, dass Sie diese 
Dateien nur für persönliche, nichtkommerzielle Zwecke verwenden. 

-I- Keine automatisierten Abfragen Senden Sie keine automatisierten Abfragen irgendwelcher Art an das Google-System. Wenn Sie Recherchen 
über maschinelle Übersetzung, optische Zeichenerkennung oder andere Bereiche durchführen, in denen der Zugang zu Text in großen Mengen 
nützlich ist, wenden Sie sich bitte an uns. Wir fördern die Nutzung des öffentlich zugänglichen Materials für diese Zwecke und können Ihnen 
unter Umständen helfen. 

Beibehaltung von Google-Markenelementen Das "Wasserzeichen" von Google, das Sie in jeder Datei finden, ist wichtig zur Information über 
dieses Projekt und hilft den Anwendern weiteres Material über Google Buchsuche zu finden. Bitte entfernen Sie das Wasserzeichen nicht. 

Bewegen Sie sich innerhalb der Legalität Unabhängig von Ihrem Verwendungszweck müssen Sie sich Ihrer Verantwortung bewusst sein, 
sicherzustellen, dass Ihre Nutzung legal ist. Gehen Sie nicht davon aus, dass ein Buch, das nach unserem Dafürhalten für Nutzer in den USA 
öffentlich zugänglich ist, auch für Nutzer in anderen Ländern öffentlich zugänglich ist. Ob ein Buch noch dem Urheberrecht unterliegt, ist 
von Land zu Land verschieden. Wir können keine Beratung leisten, ob eine bestimmte Nutzung eines bestimmten Buches gesetzlich zulässig 
ist. Gehen Sie nicht davon aus, dass das Erscheinen eines Buchs in Google Buchsuche bedeutet, dass es in jeder Eorm und überall auf der 
Welt verwendet werden kann. Eine Urheberrechts Verletzung kann schwerwiegende Eolgen haben. 


Über Google Buchsuche 


Das Ziel von Google besteht darin, die weltweiten Informationen zu organisieren und allgemein nutzbar und zugänglich zu machen. Google 
Buchsuche hilft Lesern dabei, die Bücher dieser We lt zu entdecken, und unterstützt Au toren und Verleger dabei, neue Zielgruppen zu erreichen. 
Den gesamten Buchtext können Sie im Internet unter http : //books . google . com durchsuchen. 
















fF - 

vT^Ö/ 

/V 66 

v-3 


THE ZARNCKE LIBRARY 

C01,I,BCTBD BY PRIBDRICh ZARNCKB 

THE GIFT OF 

mißarn H. Sag« 

1893 

A^AFAl.^.. . ijJ^lTßJ.. . 



Digitized by LjOOQle 





Digitized by 









Digitized by 




Niederdeutsche 

DENKMÄLER. 

H e r a u s g e g e b e n 

vom 


Verein für niederdeutsche Sprachforschung. 


Band III. 


BREMEN, 1880. 

Verlag roa J. Kflhtmann’s BaehhaadlaHg. 

U. Ij. Vr. Elrohhof 4. 


Digitized by v^ooQle 


IlOS UNDE BLANKFLOS. 


Von 


Stephan Waetzoldt 




anhang: De verlorne Sone [Robert der Teufel] und De Segheler.) 


BREMEN, 1880. 

Verlag von J. Kähtmann’s Bncfafaandlang. 

U. L. Fr. Kirchhof 4. 

1 


Digitized by v^ooQle 




A. t 37 


Druck TOD Diedr. Soltau in Norden. 


Digitized by LjOOQle 



r 


V orbemerkTang. 


Um den weiteren druck de)(ind.':BeJmäler nicht noch länger su 
zöaern hin ich su meinem bedauern in die notwendigMt versetst, 
recensierten text von Flos unde Blankflos, sowie die hi^ sum 
■en male herausgegehene dichtung De vorlorne Sone (Bobert der 
ifel) und das fragment De Segheler, sunächst ohne einleitung und 
'ischen apparat der Öffentlichkeit su Übergeben. — Die schiüd der 
Zögerung, mU welcher dieser band der Denkmäler erscheint, liegt le- 
lich an mir. Seit mehr als einem jahre haben die weitgehenden 
derungen, die eine neue andstätigkeit an mich stellte, meine arbeits- 
ft in solchem masse in anspruch genommen, dass die stetige fort- 
ning und der Abschluss der vom nd. Verein mir übertragenen arbeit 
r physisch unmöglich wurde. - Ein sweites heft, das, wie ich hoffen 
ff binnen Jahresfrist fertigsustellen sein wird, soll eine auf herkunft 
d qeschichte des märchens und seine dichterischen gestaltungen sich 
htende einleitung su Flos unde Blankflos und sum Vorlornen Sone, 
vie den nicht unbeträchtlichen kritischen apparat su Flos unde BlanK- 
s enthalten. Hier sei nur noch bemerkt, dass der textrecension von 
3 s unde Blankflos drei hdss. su gründe lagen: 

1. Die Wolfenbütteler Hds. (W.) im besitse der Hersogl. biblw- 
thek SU Wolfenbättel (Cod. Helmstad. 1203.) — Idem 4 . Fa¬ 


des 15. jhS. - -r.-n Wl 7 

3 Die Stockholmer Hds. (S.) im besitse der Biks-BMiothek su 

■ Stockholm (VUterhet Tysk, No. 29.) - Uein Fapmhds. 

des 15. jJis. — - 0*7 7 - 17 7 

3 Die Berliner Hds. (B.) im besitse der Königl. Bibliothek su 

' Berlin (Ms. Germ. No. 186, 8<>). - Papkrhds. des 15. J^. 
In erster linie Un ich bei herstellung des textes der Berliner h^. 
_ De vorlorne Sone, sowie das ihm folgende fragment De Se¬ 
iler sind der Stockholmer hds. entnommen. 


HAMBURG, im März 1880. 


S. w. 

Flos nnde Blankflos. 


Dat geschach to einer tit, 
also uns dat eventure git, 
dat de konink van Hispanien mit sir macht 
samelde grote hereskraft 
5 unde v6r to Averne in des koninges lant, 
dar stichtede he rof unde brant. 

Derne koninge van Averne duchte, 
dat ho sik nicht weren mochte; 
mit so groten sorgen 
10 vestede he sine borgen 
unde 6k alle sine stede, 
dar was he sulvon mede. 

Mit stride dede he manlike were 
jegen dat hispansche here. 

15 De konink konde dar nicht winnen, 
des moste he weddor tein van hinnen; 
he leit ein deil des heres kraft 
liggen an einer depon graft, 
dar de pelegrime mosten henne gän, 

20 de leit he schinden unde slän. 

Der pelegrime was ein grote schar, 

de dar quemen, dat is war; 

van Vrankrike was darmede eines greven wif, 

schone unde wal gestalt was ore lif, 

25 do vengen se de vrouwen an, 
dat gar ovol was gedän; 
oren levon heren siegen se döt, 
des droch de vrouwe ruwe gröt. 

Mit vil loveliken eren 

30 brachten se de vrouwen vor oren hören. 

Do de konink de vrouwen ansach, 
dogentliken he do sprach 
to sines siilvos knechten, 
de ome de vrouwen brechten: 

35 ,Bringet se der vrouwen mm, 
se sal ore willokomen sin 
unde sal se vil gerne han.‘ 

Tohant reit de konink van dan, 
mit ome töch mannich heit bekant 
40 to Hispanien in dat lant. 

Do brachten se de grevinnen 
orer vrouwen der kon inginnen, 
de entfenk de minnichlike 
de eddelen grevinnen rike. — 

45 Van Hispanien de koninginne 
mit orem eddelen ingesinne 
unde 6k de grevinne here 
mit anderen junkvrouwen mere 
seten tosamende in einer schare 
50 up einer kemenaden klare; 

se neiden deme koninge eine vane, 
de koninginne sprak: jVrouwe, weset der sorgen ane, 
mi dunket an deme herten min, 
dat gi in juwem lande stn 
55 ein harde wal geboren wlf, 
vil wal gestalt is juwe lif.‘ 

Do sprak de grevinne 
mit drovelikem sinne: 

,Ik en was de beste nicht, 

60 idder de böseste, des weset bericht/ 

De koninginne se over ansach, 
minnichliken dat se sprach: 

,Gi sint bleik an juwer varwe stalt, 
dat dot ju de sorge mannichvalt/ 

65 ,Koninginne, leve vrouwe min, 
ik ga mit eineme kindelin, 
ik hebbe 6k minen hem verloren, 
dat was ein greve wal geboren/ 

Do sprak de koninginne: 

70 ,Berichtet mi, leve grevinne,^ 
an welkem dage mach dat sin, 
dat gi sullet hebben dat kindelin 
De grevinne to der koninginnen sprach: 

,Vorwär ik ju dat sagen mach; 

75 vor meien eine körte tit, 
so men in unseme lande git: 
in deme heren paschedage 
wert mi ein kint, dat ik ju sage/ 

Do sprak de koninginne: 

80 ,Bi alle minem sinne, 

in deme sulven paschedage 

wort mi 6k ein kint, dat ik ju sage/ 

Do sprak de gude grevinne: 

,Dat geve de himmolscho koninginne! 

85 generet werde juwe lif, 

got behude mi 6k vil arme wif/ 

Darna in körten tiden 

de vrouwen mosten arbeit liden; 
de koninginne eines sones genas, 

90 des de konink vrolik was, 
einer dochter nas de grevinne, 
des vrouwede sik dat ingesinne. 

De konink sprak mit grotem schalle 
to sinen mannen alle: 

95 ,Nu helpet mi to dissen kinden 
rechte namen vinden 
na der biegenden tit, 
dar se inne geboren sit/ 

Do spreken se to der sulven stunde 
100 altemalon üt einem munde: 

• ,De junkhere de si Flos genant, 

de junkvrouwe Blankflos wal bekant; 
rechter namen kunne wi on nicht geven, 
ift de kindere sullen leven 
105 na der wunnichliken tit, 
dar se inne geboren sit.‘ 

Also heiten de kindere in walschen dingen, 
dat wil ik ju in dudisch bringen: 

Flos bodudet eine blomen schone 
110 gelike einer golden kröne, 

Blankflos bedudet eine blomen wit, 
de in allen dogeden sit; 
dat sint disser twier namen 
an walsch unde an dudisch tosamen. — 

115 Nu möge gi hören wunder 
an dissen hinderen bisunder: 
se weren so lik an dorne gesichte, 
dat men so underscheiden mochte mit nichte, 
welk Flos idder Blankflos were; 

120 6k secht uns der lüde mere, 

dat de konink to der sulven stunde 
Blankflosse ores lives vorgunde; 
dat se Flosse was gelik, 
des bedrovode sik de konink rik. 

125 Do de sulven kindere waren 
wal van oren seven jaren, 
do sotto de konink höre 
sinen sone to dor lere; 

deme junkheren was Blankflos lef, des sit bericht, 
130 he en konde des bokes leren nicht. 

He sprak: ,Leve vador min, 
mot Blankeflos wal bi mi sin, 
so wil ik vil gerne lesen 
unde in der scholen stode wesen, 

1 * 


Digitized by AjOOQle 



4 


135 se is mi nutte unde gut, 
vor war ik dat spreken mdt; 
ik lere vele desto bat, 
here vader, wetet dat.‘ 

Do dat kint de wort sprach, 

140 sin moder de koninginne it ansach; 

,Dat du Blankflosse bist so gut, 
des is vil drovich mi min müt, 
wente se van kristenluden is, 
ik love des unde bin des wis; 

145 doch wil ik se di nicht leiden 
unde se nicht van di scheiden/ 
Tosamende lerden se dat bok 
unde 6k andere wisheit noch. — 

Do de sulven hindere waren 
150 olt van oren twelf jaren, 

, do hadden se sik so lef, 

dat de konink, de heidensche def, 
der junkvrouwen sere vorgunde 
ores lives to aller stunde. 

155 De konink sprak to der koninginnen: 
,Wi moten breken disser twier minnen, 
unde laten Blankflosse slan dot, 
wi nemen anders grote nöt; 
beholdet Blankeflos dat lif, 

160 Elos en nimt nein ander wif.‘ 

Do sprak de koninginne: 

,Ik en weit nicht in welkem sinne, 
dat unse kint solde bliven, 
late wi Blankflosse entliven? 

165 Wi senden so in ein ander lant, 
so wert sin sin van or gewant.‘ 

De konink wart des to rade, 
dat he darna vil drade 
Blankflosse sande in eine andere stat, 
170 dit bok secht uns vorwär dat. 

De hindere worden do gescheiden, 
grot jamer was an on beiden, 
nacht unde dach Flos drovich was; 
deme koninge entfarmede das, 

175 dat sin kint so ovele leit. 

Dar wart lenger nicht gebeit, 
Blankflosse he wedder halen leit, 
do was Flosse vil vroude bereit. 

Do de hindere tosamende quemen, 

180 se sik beide umme nemen, 

se kusseden sik mer wen dusent stunt 


Digitized by 


Googl 









5 


de eine den anderen vor sinen munt. 

De konink sorgede imune das, 
de koninginne 6k bedrovet was; 

185 de konink sprak: ,Vrouwe, ik wil di sagen, 
wert Blankeflos nicht dot geslagen, 
so neme wi anders groten schaden, 

Elos wert" van Blankeflosse vorradeii; 
linde love des up de truwe min, 

190 wi beide ome nicht so 16f en sin/ 

De koninginne in dat ende 
sprak: ,Dat were missewende, 
dat wi Blankflosse siegen döt, 
wente wi se üt groter not 
195 aldus verne hebben gebracht, 
dar wert anders up gedacht: 

Wi senden Flosse in eine andere stede 
unde don ome goldes vil darmede, 
so mach he denne schouwen 
200 andere schone junkvrouwen, 
unde Blankeflosse vorgeten, 
hir wert nein beter rat gemeten/ 

Over sprak de koninginne: 

,Ik rade dat bi minem sinne, 

205 wi senden Blankflosse to Rome in de stat 
unde geven so umme riken schat, 
dat is uns vele beter dän, 
wen dat wi s‘e leten döt slän/ 

Derne koninge duchten de rede gut, 

210 he dede na der vrouwen müt, 

he sprak: ,Blankflosse de junkvrouwen fin 
bringet Üt den ogen min!‘ 

De kindere worden gescheiden do. 
des wart orer beider horte unvro, 

215 se wenden beide nacht unde dach, 
nein man dat vullenspreken mach 
de ruwe, de se dreven beide, 
like grot was ore leide. 

Do de konink dat vomam, 

220 dat dat Flosse so ovele bequam 
unde so rechte ovele leit, 
dar wart lenger nicht gebeit; 
de konink sprak: ,Sone, du solt van dan, 
nim mit di twelf vrome man, 

225 mit den soltu vrolik sin, 
dat sal wesen de wille mln.‘ 

Flos de reit van dan, 

des bedrovede sik vil mannich man. 

Do sprak de konink to sineme kopmanne; 
230 ’Blankeflosse vore van danne!‘ 

Se Vörden se to Rome in de stat, 
nnde geven se umme riken schat. 

De köplude satten se to prise 
na kopliker lüde wise; 

235 se vörden se to Rome hin 

unde geven se umme güt gewin: 
umme seven hundert mark goldes, 
vil vro worden se des soldes, 
darto van golde dre neppelin, 

240 de nemon se vor de junkvrouwen fin; 

twe hundert sperwer unde valken vorwär, 
de nemen se vor de junkvrouwen klär, 
darto manniger hande sirheit, 
de gaf me one albereit, 

245 van pellen unde van siden wände. 

Dar voren se mede ut deme lande 
mit den drön neppen unde vedderspil, 
darto ander sirheit vil, 
dar Blankflos umme wart geven do, 

250 des wart de konink unde de koninginne vro. 

Nu sage wi des nappes art, 
dar Blankflos umme geven wart: 

De nap was reine van golde runt 
unde was beter wan dusent punt, 

255 6k was dar ein stein in gesät, 
de gaf grot licht, nu merket dat; 
wan dat an dene avent begonde gän, 
so worden de lichte ut gedän, 
we deme koninge schenken solde 
260 neine tartisen he hebben wolde; 
also gut was do stein, 
dat nicht schoners wart gesein; 
de sulvo stein was 6k so klär, 
over alle de horch luchtedo he twär. 

265 Nu beginne wi to lesen, 
dar wi dat leten wesen; 
van deme kopmanne heve ik dat an, 
do se de junkvrouwen gekoft han: 

Nicht lenger wolden se wachten, 

270 orme hern se de junkvrouwen brachten, 
van Babilön was he genant, 
ein weldich konink over alle lant, 
ho entfenk se dogentlike 
de weldige konink rike. 

275 Wat halp deme riken koninge dat. 

dat he Blankeflosse bat 
uiide seven werve leit up wegen mit golde? 
Blankflos siner doch nicht en wolde; 
se hadde Flosse l§f, des sit bericht, 

280 darumme wolde se des koninges nicht. 

De konink an sine wisheit quam, 
vil schire he dat wal vornam, 
dat se siner nicht hebben wolde. 

He bat, dat men se solde, 

285 Blankflosse de junkvrouwen fin, 
bringen up dene torne sin. 

Darna in korter ttt, 
also uns dat eventure git, 
de konink leit up dene torne gan 
290 vif unde twintich junkvrouwen wal gedän, 
de weren eddel unde rike; 
te beden se alle gelike, 
dat se dene konink oren heren 
to manne neme unde to eren. 

295 Blankflos hadde mit Flosse so vele beseten, 
dat se siner nicht konde vorgeten, 
up dene konink achtede se kleine, 
se hadde Flosse IM alleine; 
nacht unde dach se drovich was. 

300 Eine junkvrouwe merkede das, 

Clarissa was se genant, 

eines hertogen dochter wal bekant, 

Blankflos hadde se ütirkoren, 
wente se was bederve unde wal geboren. 
305 Eines morgens vullen vro 

minnichliken sprak or Clarissa to: 

,Wultu mi dine sorge sagen, 
du en solt or nicht alleine dragen, 
dat rede ik di bi miner ere, 

310 dat ik di melde nummermere.‘ 

Blankflos swech unde suchtede sere; 

Clarissa sprak: ,Junkvrouwe here, 
sage mi de sorge din, 
de sal halve wesen min; 

315 wultu der sorge nicht vorlän, 
deme dode kanstu nicht entgän. 

Din sorge sal mi wesen leit, 
dat rede ik di up minen eit.‘ 

Blankflos sprak: ,Got si din Ion, 

320 dat du so wal wult bi mi don, 

dat du min leit wult mit mi dragen; 
des wil ik di minen kummer sagen: 


Digitized by v^ooQle 



8 


Ik meine an mineme herten sere 
Flos, de is ein schone junkhere, 

325 des en kan ik nicht vorgeten, 
an mineme herten is he beseten; 
beide nacht unde dach 
Flosse ik nummer vorgeten mach. 

Sin vader is ein konink genant 
330 to Hispanien over dat lant. 

An einerae paschedage, sage ik di, 
wi beide gnborn sint, des truwe mi, 

Flos van einer koninginnen 
unde ik van einer grevinnen. 

335 Wi weren so lik an deme gesichte, 

dat men uns scheiden mochte mit nichte 
sin vader to der sulven stunde 
mi mines lives sere vorgunde; 
to Korne sande he mi in de stat 
340 unde leit mi geven umme riken schat.‘ 
Blankflos to Clarissen sprach: 

,Also mi dit dink beschach, 
dat ik arme bin her gekomen 
mi to schaden unde nicht to vromen.‘ 
345 Clarissa sprak: ,Leve junkvrouwe fin, 
got do uns sine hulpe schm, 
unde helpe uns armen beiden, 
dat wi vroliken van hinne scheiden.^ 

De torne, dar se wem uppe gän, 

350 mit negen muren was ummedän; 
to der ersten porten 
dre eddele vorsten horten, 
de daraf belenet waren, 
de mosten de porten wal bewaren; 

355 dene torne se mit vuller macht 
bewarden beide dach unde nacht. 

Ok dre brodere weren dar, 
de nemen der lesten porten war; 
des tornes hodden se so sere 
360 up ore lif unde ore ere. 

Also sulle gi weten dat, 
wo disse torne was besät, 
dar Blankflos up gesettet ist, 
der helpe got an korter vrist! 

365 dat se kome to Flosse wedder, 
so licht alle ore sorge nedder. — 

Do Flos wedder to lande quam 
unde Blankeflosse nicht vornam, 
do vragede he vil sere, 

370 wor Blankeflos gebleven were? 

Se spreken alle gelike 
beide arme unde rike, 
wo se de konink hadde bericht. 

Do wolde he aflaten nicht, 

375 he vragede wor se hieven were 
nnde hegende to trorende sere. 

Darmede gink he in drovigen sinnen 
to orer moder der grevinnen; 
he sprak: .Vrouwe, ik mane ju bi gode 
380 unde bi alle sineme bode, 
dat gi mi willen sagen, 
na Blankeflosse wil ik vragen.‘ 

Do sprak de grevinne 
mit drovelikem sinne: 

385 ,Ik en kan di nicht gesagen, 

wer se levet idder si dot geslagen 
darumme dat gi ore so l§f waren, 
moste Blankeflos van hihne varen; 
is dot geslagen de dochter min, 

390 Plos, dat is de schulde din.‘ 

Do Flos disso rede vornam, 
harde unsachte ome dat bequam, 
do gink he al mit liste, 
dar he sinen vader wiste; 

395 he sprak: ,Leve vader min, 

wor is gebleven de junkvrouwe fin? 

Ik en wil nicht lenger leven, 
min levent wil ik deme dode geven.‘ 

Do he disse wort sprach, 

400 do gink he dar ein messet lach 

unde sprak: ,Blankeflos, vil leve min, 
dit messet heft gewesen dln, 
dit klenode hestu mi gegeven, 
darmede wil ik mi nemen dat leven!‘ 

405 Also he sik sulven vormorden wolde, 
men dat it nicht wesen solde; 
de koninginne nam des enwär, 
hasteliken 16p se dar, 
vil na was se to spade körnen, 

410 Flos hedde sik dat lif genomen. 

Disse sulve kindesche man 

vil sere wenende began 

unde sprak: ,Blankeflos, vil leve min, 

dat wi aldus gescheiden sin, 

415 darumme en kan ik nicht vroliken leven, 
aller vroude müt ik mi begeven. 

mochte ik di noch eines sein, 
so were mi vil wal geschein; 
din bedrofnisse düt mi grote not, 

420 ik wolde, dat ik were dot! 

an dissen sorgen müt ik bliven, 
jamer iinde ruwe müt ik driven/ 

De konink one do vragede, 
do he Blankeflosse so sere klagede, 
425 he sprak: ,Leve sone min, 

Blankflosse de junkvroiiwen fin 
eine suke se benam, 
dar ore de dot van bequam; 
wultu des neinen loven hän, 

430 so machstu sulven hinne gän 
unde up deme steine lesen, 
wore Blankflos si gebleven/ 

Flos bedrovede sik sere do 
unde wart der mere unvro. — 

435 De konink hadde vor der tit, 
also uns dat eventure git, 
ein graf gemäken laten rike, 
nergen vant men sin gelike. 

De stein, de up deme grave lach, 

440 nein man beter stein en sach, 
he was gesiret unde besät 
mit eddelen steinen, wete dat, 

6k Stunt up deme steine grot 
gescreven: Blankflos were döt*, 

445 dat Flos dat lese unde vorneme, 
wan he to deme steine queme, 
dat Blankflos de junkvrouwe reine 
begraven lege under deme steine. 

Ok hadde de konink rike 
450 twe bilde, de weren gelike, 
up deme steine gehouwen, 
dat mochten sein man unde vrouwen, 
twe breve in oren henden weren, 
also uns dat bök wil leren, 

455 dar stunt inne gescreven dat, 

wo minnichliken Flos Blankflosse bat: 
,Hertel6f, nu küsse mi, 
sote lef, des bidde ik di; 
ik hebbe di 16f boven allen schat 
460 unde vor allet dat got geschapen hat, 
ik hebbe di lever wen min lif, 
nummer wert mi lever wif!‘ 

Do sprak de andere brüf: 

,Min levent wart mi nu so lef 
465 also ik di hadde Flos, 

nu bin ik arme vroudelos!‘ 

Disse bilde weren reine 

aldus gehouwen up deme steine: 

wan de wint to wegende begunde, 

470 de bilde an der sulven stunde 

dat eine den andern vor sinen munt 
kussede mer wan dusent stunt, 
wan de wint sik lede nedder, 
so stunden de bilde stille wedder; 

475 also konden de bilde beren, 
rechte ift se levendich weren. 

Do Flos dissen stein ansach, 
jamerliken ome do geschach 
unde lep dovendich van dan, 

480 dar he wiste louwen stän; 
to den louwen sprank he in 
unde wolde gerne des dodos sin. 

De louwen lepen to Flosse dar, 
se en doden om arges nicht ein har, 

485 se lepen ome vruntliken to, 

dat wolde got van himmele also. 

Flos wart grimmich altohant, 
ein bein van eineme rinde he vant, 
darmede sloch he de louwen sere 
490 unde sprak: ,Bose aller dere, 

Wille gi nicht eten vlesch unde blüt? 
darumme sehe ju nummer gut; 
ik bin generet mit guder spise, 
van wennen kumt ju disse wise, 

495 dat gi mi armen nicht willen eten, 
hebbe gi juwor nature vorgeten? 
werde ju ein pert idder ein hunt, 
dat torete gi wal an korter stunt.‘ 

Flos de schone junkhere 
500 sloch de louwen anderwerve sere; 
he eil konde den louwen nicht raden, 
dat se ome icht wolden schaden. 

To lösten Flos dat vomam, 
dat ome van den louwen nicht arges quam; 
505 do gink Flos drovich van dan, 

de konink to vrouwende sik began, 
dat dede 6k de koninginno 
unde alle dat ingesinne, 
dat ome nicht arges was beschein, 

510 unde spreken: ,Dit hebbe wi besein. 

van gode is dit wunder körnen, 
dat he neinen schaden heft genomen/ 

Got dit aldus hebben wolde, 
went Plos dat lant bekeren solde. — 

515 De koninginne to deme koninge sprak: 
,Wi dön Flosse grot ungemak, 
dat wi omo nicht sagen an korter vrist, 
wo dat umme Blankflosse ist.‘ 

De konink sprak: ,Leve sone min, 

520 Blankflos de juukvrouwe fin, 

wi hebben se geven umme riken schat 
unde eddele steine, wete dat.‘ 

Sineme vadere antworde he do 
unde sprak: ,Gi segen mi gerne vro, 

525 des sage gi mi gude mere, 

des hebbet dank, vader unde here, 
ik vant gescreven up deme steine grot, 
dat Blankflos lege darunder dOt; 
ifte se dar nicht en were, 

530 des wolde ik mi vrouwen sere 
unde hope lange to leven; 
got de mochte mi wal geven, 
dat ik aldar noch queme, 
dar ik Blankeflosse vorneme.‘ 

535 Do bot de konink rike 

deme meinen volke al gelike, 
dat se den stein upwogen 
unde van deme grave drogen. 

Do dat graf was gegraven döp, 

540 des waters vele darüt l^p; 

Flos wart do enwär, 

dat Blankflos nicht was dar. 

He vrouwede sik unmaten sere 
unde sprak: ,Vader, leve here, 

545 Wille gi mi beholden dat leven, 

ein deil des schattes sulle gi mi geven, 
de vor Blankflos is genomen, 
dat mach mi wal to tröste körnen; 
darto gevet mi den köpman, 

550 de Blankeflosse vörde van dan, 
de sal mi bringen up de vart, 
dar Blankeflos wart hen gekart. 

Des wart der konink vullen vro, 
dat Flos hadde gesproken do, 

555 unde wart vro an sineme müde 
darto de koninginne gude, 
se geven Flosse des he on bat, 

beide wandes vil nnde schat, 
darto dene sulven köpman, 

560 de Blankeflosse vörde van dan. 

Do gink der junkhere wal gedän 
vor sinen vader dene konink stän, 
he nam orlof van kinde to kinde 
darto van alleme ingesinde 
565 linde höf sik an de vart 
na siner herteleven wart. 

He gink to denie rosse sin, 
de koninginne sprak: ,Lever sone mtn, 
ein golden vingerlin wil ik di geven, 

570 dat sal di beholden din leven^ 
it mach beter nicht gesin, 
dat love up de truwe min. 

Yan siner nature wil ik di sagen; 
he wert niimmer döt geslagen, 

575 de dat heft an siner hant, 

dat vure one 6k nicht vorbrant.‘ 

Plos sprak: Gude nacht, leve müder min, 
ein scheident dat müt jiimmer sin.‘ — 
Van danne reit de schone junkhere 
580 unde was bedrovet vil sere. 

Des avendes he to der herberge quam, 
sin werdinne one schire vornam; 
bi deme vure dar he sat, 
de werdinne one sere bat 
585 unde vragede, van wennen he were? 

Do sprak Flos, de schone junkhere, 
mit listliken sinnen 
antworde he der werdinnen; 
he sprak: ,Ik bin ein köpman twär, 

590 dat sage ik ju openbär, 

unde vare aldus achter lande 
mit kostlikem wande.‘ 

De vrouwe sprak: ,Des sit bericht, 
ik vrage ju ane sake nicht, 

595 hir was ein junkvrouwe eine nacht, 
dar hebbe ik vakene up gedacht, 
Blankeflos was se genant; 
ik hebbe der lüde vele bekant, 
geliker lüde en sach ik ni 
600 so gi twe sint, des lovet mi. 

Sere bedrovet was ore müt, 
mi dunket wo gi 6k also düt; 
got de helpe ju beiden 
van sorgen unde van leiden!‘ 

605 Do Flos disse rede vornam, 
grote vraude ome dar van quam, 
dat se van BJankeflosse sprach. 

Eine kleine stunde darnach 
gaf he der vrouwen einen nap van golde 
610 de was gesiret also he solde. ’ 

Weset des van mi bericht, 
de beste nap en was dat nicht, 
den behelt he stille 
durch Blankeflosses willen. 

615 He gaf ore 6k einen mantel gut, 
darvan nam se hogen müt. 

Flos sprak to der werdinnen; 

,Dit hebbet durch Blankflosse minnen.‘ 

De werdinne sprak; ,Flos, leve iunkhere, 
620 ik danke ju vil sere, 

got geve ju lucke, wor gi ju wenden, 
unde mote ju drade to Blankflosse senden.* 
Des andern dages vullen vro 
Flos van danne scheidede do; 

625 Blankeflosse he nicht vorgat. 

Do he to Rome quam in de 'stat, 

Flos tohant ein vragen began, 
ift dar were jenich man, 
de one berichten konde, 

630 dar he umme vragen hegende, 
wor he Blankeflosse vunde? 

Dome wolde he danken to aller stunde. 
Eine gude vrouwe quam dar gegangen 
unde sprak: ,Blankflos wart hire entfangen, 
635 van Babilön des koninges mannen, 

de Vörden de.junkvrouwen van dannen, 
de koften se vor riken seit, 
beide vor sulver unde golt; 
van ore en weit ik anders nicht, 

640 se is to Babilon, des sit bericht.* 

Flos de richtede sine vart 
hen to Babilone wart. 

Dar he up deme wege reit, 
hadde he mannich herteleit, 

645 Blankflos ome vil vroude benam. 

Des avendes, do he to der herberge quam 
sere bedrovot was sm müt, ’ 

deme live dede ho kleine gut. 

De wert Flosse to vragen began; 

650 ,Wille gi nicht eten, hovesche man, 
worup denke gi so sere?* 

Flos sprak: ,Ik drage grote swere/ 

Stn wert begonde one over to. vragen: 

,Van wenne sint gi, des bidde ik ju sagen/ 
655 Plos antworde sineme werde dar: 

,Ik bin ein köpman, dat is war, 
ik kome van vromeden landen here, 
wes vrage gi mi so sere?‘ 

De wert sprak: ,Nu merket dat, 

660 here, ik vrage ju sunder hat, 
hir weren koplude van Babilono, 
de hadden eine junkvrouwen schone, 
se was geschapen also gi stn, 
des lovet up de truwe min; 

665 Blankeflos de vrouwe heit, 
twe so gelik ik nergen weit/ 

Do he van Blankeflosse sprach, 
eine körte wile darnach, 

Flos leit sik do vordragen 
670 einen nap van golde geslagen, 
dat was nicht de nap reine 
mit deme duren lichten steine, 
einen anderen nap leit he sik winnen, 
den gaf he ome durch Blankflosse minnen. 
675 De wert wart der gifte vro, 
groten dank sede he ome do 
unde was Flosse bed§nsthaft 
alle de tit mit ganzer kraft. 

Do Flos de wärheit an ome vornam, 

680 mit behenden reden he bi one quam 
unde sprak: ift he dat helen wolde, 
dat he ome sagen solde, 
dat wolde he vorschulden twär 
mit sulvere unde mit golde klär. 

685 Flos begonde deme werde to bichten 
unde sprak: ,Kunne gi mi berichten 
na Blankeflosse der leven min? 

Durch se so lide ik grote pin.‘ 

De wert do to Flosse sprach: 

690 jHelpen ik ju nicht en mach, 
de konink Blankflosse so W hat, 
dat ik en weit neinen rät; 
up eineme torne 15t he se rouwen 
mit vif unde twintich junkvrouwen, 

695 de sullen Blankeflosse leren, 

dat se sik to deme koninge wille keren, 
dene sulven torne hebben ummedän 
nogen muren sunder wän, 

de sulven muren sint besät 
700 mit dr§n greven, wetet dat, 
ein juwelik darumme denet, 
wente se sint darvan belenet, 

6k hebben de greven dri 
dr6n broderen, des lovet mi, 

705 bevalen dat leste dore, 

dar mach nemant körnen vore; 
hirumme mach di dat nicht beschein, 
dat du Blankflosse mögest sein/ 

Flos de kindesche man 
710 an sineme werde dat vornam, 
dat he ome van vrochten gröt 
nicht helpen wolde an siner not; 
do sprak he to deme werde sin; 

,Got wese dat Ion din, 

715 dat du mi gevest guden rät, 

nu dat umme Blankflosse also stät; 
ik Wille afdon alle stucke 
linde tein to Babilön up gelucke 
unde vorkopen mine wäre, 

720 dat ik to lande wedder vare/ 

De wert sprak to Flosse dar; 

,Ein dink rede ik di vorwär, 
dat ik di nummerm6r en fnelde, 
got di dine gave vorgelde/ — 

725 Flos höf sik up de vart 
hen to Babilone wart. 

Des sulven dages he dar quam, 
leide mere he vornam, 
negen muren sach he do, 

730 de umme dene torne gingen ho, 
de eine der anderen so vere lach, 
dat men dar schone pallase ane sach; 
de greven woneden darinne 
mit alle oreme ingesinne, 

735 de greven hadden schone wif, 
wal gesiret was ore llf. 

Flos höf it wisliken an, 
vor de ersten porten gink he stän, 
ein vingerlm hadde he in siner hant, 
740 darinne stunt ein adamant, 

deme portenere he dat vingerlm gaf, 
he sprak; ,Werf mine bodescaf 
unde sage den vrouwen fin, 
min kram sal on bereide sin, 

745 unde hebbe 6k vil eddeler steine 


Digitized by 


Google 



17 


beide grot unde kleine, 
darto pellen unde siden want, 
dat mögen se beschouwen altohant; 
hebben se penninge idder nicht, 

750 se werden wal van mi bericht; 

ik bin here körnen an vromede lant, 
ore vruntscop hadde ik gerne bekant/ 

De portener nam dat vingerltn 
unde sprak: ,Ik wille ju ein gut bode stn/ 
755 Do gink he to der vrouwen sin 
unde sprak; ,Vil leve vrouwe min, 
hire is ein man vor juwor porten, 
de heft to kope des gi nu en hörten, 
de wolde gerne vor ju körnen, 

760 mochte ome dat dön vromen/ 

De grevinne sprak; ,Leve portenere, 
lat dene köpman körnen here, 
wi willen ome afkopen unde gelden, 
dat he uns nicht sal scheiden/ 

765 Do gink de portener van danne 
na Flosse deme hoveschen manne, 
he Slot up de ersten porten, 
de to den negen muren hörten; 
binnen de muren quam do Flos, 

770 siner sorge wart he ein deil los. 

Flos mit dogentliken sinnen 
gink hen vor de grevinnen, 
he wisede ore de eddelen steine 
beide gröt unde kleine, 

775 unde mannigerhande sirheit. 

Flos sprak; ,Dit sal ju wesen bereit.^ 

Se koften ome af, unde he gaf in, 
dat dede he alle durch sin gewin. 

Ein deil nam he des klenodes sin 
780 unde sande dat der anderen grevin, 
he sprak to ore mit sinne; 

,Got grote ju, eddele grevinne; 
wes gi nu van mi begeren, 
beide junkvrouwen unde heren, 

785 van eddelen steinen unde van siden, 
des wil ik ju wal twiden.‘ 

Der vrouwen he do ein vingerlin gaf, 
ander klenode kofte se ome af. 

To der dreden grevinnen quam he do, 

790 Flosse se af koften unde weren vro. 

Also quam he vor de lesten porten, 
dar de dre brodere to hörten; 

Niederdentsohe Denkmäler. III. 

de eine broder quam dar gegän, 
he sprak: ,Wat wultu, kindesche man, 

795 vor disser porten vorholen, 
up unse lif is se uns bevolen; 
worumme bistu her gekomen, 
wultu uns schaden idder vromen? 

Drade du van hinnen vare 
800 unde nim mit di dine wäre/ 

Flos de rede an sik nam, 
dogentliken he ome antworden began: 

,Her portenere, tornet ju nicht, 
wente doch vil dicke Schicht, 

805 dat ein köpman körnet vil, 

dar men siner nicht hebben wil; 
mines klenodes sulle gi wat hän, 
iffc ju dat nicht willen vorsmän, 
ein vingerlin wil ik ju geven, 

810 dar denket mir bi, de wile gi leven/ 

Do he disse rede hörte, 
upgesloten wart de porte, 
alle dre brodere gingen to ome do, 
des wart Flos vil sere vro; 

815 se heten ome willekomen sin 

unde leten ome schenken vil guden win. 
Flos wolde nicht van danne keren, 
he dede den broderen m@r to eren 
unde sprak; ,Alle dre sulle gi körnen 
820 unde nemen van mi, dat mach ju vromen, 
beide golt unde eddele steine, 
dat gi mir denken algemeine/ 

Se spreken: ,Flos, leve junkhere, 
wi danken ju vil sere/ 

825 Flos to deme einen brodere sprach, 
dene he ersten vor der porten sach; 

,Ik queme ju gerne mit vruntscop an, 
ift gi wolden werden min man, 
hundert mark goldes wil ik ju geven, 

830 darmede möge gi vroliken leven, 
hirumme hebbet einen guden müt 
unde entfät disse rede vor gut. 

Ik bin gekomen üt vromeden lande 
unde bedarf wal vrunde mannigerhande.‘ 
835 To Flosse sprak de portenere: 

,Vomemet mine wort, vil leve here, 
mochte ik juwe golt vorschulden, 
dat ik bleve bi juwen hulden, 
dat wete got van himmelrike, 


Digitized by v^ooQle 



19 


840 dat ik dat neme sekerlike. 

Jodoch sal juwe wille schein, 
der manscop wille ik ju gein.‘ 

Do he ome der manscop haddo bekant, 
hundert mark gaf he ome in de haut, 

845 des wart de portenere vro, 

dat golt dröch he to der herberge do; 
drade begonde he wedder to keren 
to Flosse sineme junkheren. 

Do sprak Flos: ,Vil lere man, 

850 eine rede wil ik heven an 

unde wil di mine sorge klagen, 
de soltu mi helpen dragen; 
wultu dat dön mit truwen, 
dat en sal di nummer ruwen, 

855 godes hulpe unde dine 

mögen mi helpen van aller pine: 

Blankeflosse de schonen junkvrouwen 
de wolde ik gerne schouwen, 
des is leider mannich dach, 

860 dat ik se lest mit ougen sach; 
ik hebbe se l§f, des wes bericht, 
des en wolde min vader de konink nicht, 
van Hispanien is he genant, 
ein weldich konink over alle dat lant. 

865 He heit mi riden üt deme lande, 
de wile he Blankeflosse versande; 
he leit se geven umme riken schat, 
dat dede he al umme dat, 
dat se nicht en werde min wif. 

870 Ik hebbe se lever wen min lif, 

durch disse nöt bin ik hergekomen, 
dat ga mi to schaden idder to vromen; 
wultu truwe to mi holden, 
so mach ik wal vroliken olden: 

875 help mi, dat ik Blankflosse se, 
dat uns nummer leit gesche.‘ 

De portener sprak to der sulven stunt; 

,Flos, dine minne döstu mi kunt, 
goldes vil hestu mi gegeven, 

880 darmede mach ik vroliken leven, 
manscop hebbe ik di gedän, 
der wil ik di nummer afstän; 
ik vruchte, wi moten des dodes wesen, 
Blankeflos mach 6k nicht genesen 
885 vor deme koninge unseme heren. 

He heft Blankflosso 16f gar sere, 

se is sines horten leitvordrif, 
undo heft se lever wen sin lif; 
jedoch sal dat wal gelingen, 

890 up dene tome wil ä; ju bringen/ 

Flos sprak: ,Got mote sin din 16n, 
dat du so wal wult bi mi don/ 

De portener gink do mit liste, 
dar he sine brodere wiste. 

895 He sprak: ,Dat is mi wal gegangen, 

hundert mark goldes hebbe ik entfangen 
van Flosse deme riken heren, 
des suUe gi mi nicht vorkeren, 
gi sullen 6k werden sine man 
900 also ik tovoren hebbe gedän/ 

Des goldes weren se vil vro, 

Flosses man worden se do. 

De Flosse de manscop hadde ersten gedän, 
he sprak: ,Brodere, wi willen gän 
905 dar wi mögen delen dat golt, 

wi wesen Flosse mit truwen holt.‘ 

Flos de hörde disse rede, 

sere wal was ome darmede. 

he sprak: ,Des goldes en delet nicht, 

910 weset des van mi bericht; 

tein werve m6r wil ik ju geven, 
alle dre möge gi rikliken loven.‘ 

Do sprak de eine disse rede, 
de Flosse de manscop ersten dede: 

915 ,Wi willen dat golt to der horberge bringen 
unde helpen Flosse to sinen dingen.‘ 

Dat golt se mit sik van danne nemen, 
to Flosse se drade wedder quemen. 

Nu höret van deme portenere, 

920 got geve ome lucke unde ere, 
de ersten worden was sin man; 
sine brodere sprak he an: 

,Wes Flos sik mach to ju vorsein, 
des sulle gi mi der wärheit gein, 

925 wente he heft vns vele geven, 
dar wi mögen wal van leven, 
dat Wille wi holden bi unser ere, 

Flos sal bliven unse rechte here; 
wi hebben ome dSnst gesworen, 

930 dat wert nummer an ome verloren.^ 

Flos sprak: ,Got mote juwe 16n bliven, 
dat gi min leit willen vordriven, 
bi Blankeflosse der leven min 

wolde ik so gerne sin, 

935 durch se ik hergekomen bin, 
se heft berovet mir den sin.‘ 

De brodere spreken: ,Des stt wis, 
juwe lange levent uns W is, 

Blankeflosse de sulle gi sein, 

940 juwe Wille de sal schein, 

wi willen ju up dene torne bringen, 
got late ju dat wal gelingen/ 

Flosse was umme dene torne unmere, 
den broderen dankede he vil sere. 

945 Dama stunden se unde dachten, 

wo se Flosse up dene torne brachten. 

De oldeste broder to den andern sprach: 
,Vil drade kumt ein dach, 
dat wi den junkvrouwen blomen bringen, 
950 so mach uns dat wal gelingen: 

Flosse Wille wi laten sniden 
van sindale unde 6k van siden 
kledere lik den blomen dän, 
de sal he ane hän, 

955 unde dragen one mit den blomen fin 
up dene torne in eineme korvekin.‘ 

Se worden des to rade do, 
dat se wolden don also. — 

Do de kledere weren bereit, 

960 do wart lenger nicht gebeit, 

an einen korf wart he gestrecket, 
mit blomen fin wart he bedecket; 
den junkvrouwen se de blomen brachten, 
dene einen korf se wal bedachten. 

965 Do so up dene torne quemen, 

de junkvrouwen de blomen to sik nemen, 
de eine korf wart gesät 
in Blankflosse kameren, wete dat; 
dar brachten se Flosse in vorborgen, 

970 dat deden se mit groten sorgen. 

Vor de porten se wedder gingen, 
groten vrochteu se entfingen 
unde sorgeden do vil sere, 
dat galt on beide lif unde ore. 

975 De junkvrouwen weren alle vro, 
mit den blomen spelden se do, 
men Blankeflos, de zarte reine, 
gaf sik to den sorgen alleine, 
se wart nummer guden hogen, 

980 se hadde Flosse an or horte getogen, 

nummer wolde se vroliken leven, 
se hadde sik to den sorgen geven. 
Clarissa de junkvrouwe fin 
to orer kameren gink se in, 

985 dar vant se blomen mannigerhande, 
de nam se an ore snewitten hande; 
se dachte, eine blome ik gerne vunde, 
dar ik Blankflosse mede hogen künde. 
Clarissa de blomen werp hire unde dar, 
990 Flosse wart se enwär, 

se r@p lüde: ,Wapene, here!‘ 

Se wart vorscricket rechte sere. 

De junkvrouwen hörden do dene schal, 
dat Clarissa lüde r6p overal. 

995 Se sprak: ,Junkvrouwen, vruchtet nicht, 
wente mi nicht arges beschicht; 
van einer blomen mi dat quam, 
dat ik dene angest to mi nam, 
se was mit andern blomen fin, 

1000 ore gelik mach nicht en sin, 

van der blomen is mi dat beschein, 
des müt ik ju der wärheit gein.‘ 
Clarissa gink dar Blankflos sat, 
minliken dat se se bat: 

1005 ,Ga wi in de kameren din, 
dar sach ik eine blomen fin, 
de duchte mi so schone wesen, 
diner sorge soltu wal genesen; 
de sulve blome is also gedän, 

1010 se maket di diner sorgen än.‘ 

Blankflos sprak: ,Got Tone di, 
dat du so gerne vrouwedest mi, 
doch meret sik min ungemach 
beide nacht unde dach, 

1015 dat steit mit mi leider also, 
dat ik nummer werde vro, 
ik en se de blomen alleine, 
de ik mit ganzen truwen meine; 
de is mi leider alto vere, 

1020 ik vruchte, ik se se nummermere.‘ 
Clarissa sprak: ,Leve Blankeflos, 
ik sege di gerne sorgelos, 
ik wise di eine blomen fin, 
de dines herten tröst sal sin; 

1025 de blome is 6k also gestalt, 
se gift di vroude mannichvalt.‘ 

Blankflos to Clarissen sprach: 

,Ik en weit nicht, wat it helpen mach, 
dat du mi beswerest also sere, 

1030 vrolik en werde ik nummermere, 
mi mach nu neine vroude beschein, 
doch wil ik gerne mit di gein, 
wente ik hebbe dat wal vorstan, 
alle de sorge, de ik hän, 

1035 de sint di leit, dat weit ik wal, 
got van himmele di Ionen sal.‘ 

Blankflos mit Clarissen gink 

in de kameren, dar se vroude entfink, 

alle ore sorge moste vorgän, 

1040 Flosse vant se darinne stän, 

ore troren moste sik do maten; 
vor Clarissa konde se des nicht laten, 
minnichliken se to Flosse gink, 
mit armen se one ummevink, 

1045 orer ein dene andern kussede do, 
ore herte weren beide vro; 
de leve was gensliken dar, 
dat rede ik ju vorwär. 

Blankflos to Clarissen sprach: 

1050 ,Also leve mi nu en schach 

also mi nu is, dat müt ik gein, 
mi mach nummer lever schein, 
dat is de blome, de ik meine, 
min himmel unde min tröst alleine, 

1055 disse blome mach mi wal vroude geven, 
unde hope lange mit or to leven; 
ik hebbe disse blome ütirkoren 
vor allet, dat ju wart geboren. 

Clarissa, mi is so rechte wal, 

1060 ik en weit nicht, wat ik spreken sal 
van groter leve, de ik hän; 
alle min trorent wil ik län, 
got unde disse blome fin, 
de losent mi wal van aller pin.‘ 

1065 Clarissa sprak do to on beiden: 

,Got behode ju vor leiden, 
dat dit nu vorholen si, 
dat helpe got ju unde 6k mi; 
ik rede dat bi miner ere, 

1070 dat ik ju melde nummermere.‘ 

De sunne begonde nedder gän, 

Clarissa leit Blankflosse vorstan 
unde sprak: ,Ik vruchte vil sere 
des koninges kemenere, 

1075 de darto gesettet sin, 

dat se maken dat bedde din, 
dat se Flosse mochten sein, 
so were ju beiden leit geschein; 
wäret ju vor dissen dingen, 

1080 so mach ju beiden wal gelingen/ 

Disse rat de was vil güt, 

Flos de wart also behüt. 

Darna eine kleine wile, 
wal to einer halven müe, 

1085 de kemenere quemen, dat is war, 
unde makeden dat bedde dar, 
do se den denst hadden gedän, 
men heit se van der kameren gän. 

Flos do Clarissen b§t 
1090 sinen denst, des was wal not, 
unde dankede or vor alle dink, 
de se mit on beiden begink. 

Claripa sprak: ,Ik wil ju sagen, 
ik wil it mit ju beiden wagen, 

1095 ik do ju minen denst durch dat, 
dat gi sult leven desto bat, 
ik müt doch wesen juwe truwe 
unde sein, dat mi dat nicht en ruwe.‘ 

Do de sunne gink an golt, 

1100 Clarissa was Blankflosse holt 

unde sprak; ,6i sullen ju nicht scheiden, 
up dissome bedde sulle gi rouwen beide, 
an den blomen wil ik bliven, 
darinne wil ik de nacht vordriven; 

1105 got de mote juwer plegen, 
also wil ik ju beide segen.‘ 

De twe leven to bedde gingen, 
mit armen se sik ummevingen, 
na tosamende dat se legen, 

1110 vil groter vroude se do plegen, 

orer ein dem andern begunde to sagen, 
wat he sorge hadde gedragen 
unde mannigerhande herteleit, 
des wart vorgeten up minen eit. 

1115 Dar leden se brust tegen brust, 
unde l@f van leve wart gekust, 
de leve, de se beide dreven, 
de wart nu van tw§n leven gescreven, 
ore leve de wart vroudenrik, 

1120 dat nu wart der vroude gelik, 
aller vroude hadden se genoch; 

to lesten se de släp bedroch, 
dat se slepen went an den morgen 
an blanken armen ane sorgen. — 

1125 De konink eines sedes plach: 

des morgens, wan up gink de dach, 

Blankflos moste to ome gein, 

he wolde se darumme sein, 

ift he ore dar nicht to spreken solde, 

1130 dat se one hebben wolde; 
hirumme leit de konink rike 
vor sik körnen de junkvrouwen minnichlika 
Eines morgens de konink dat vomam, 
dat Blankeflos nicht vor on quam, 

1135 he sprak to deme kemenere sin: 

,Wultu don dene willen min, 
so vrage eine junkvrouwen fin, 
wo dat umme Blankflosse möge sin.‘ 

,Here, dat do ik altohant, 

1140 ik sage ju, wo dat is gewant.‘ 

De kemener rorde an de dore, 
ein junkvrouwe quam darvore, 
se sprak to ome: ,Wat wultu hir?‘ 

De kemener sprak: ,Sage mir, 

1145 worumme Blankflos de junkvrouwe fin 
nicht kumt vor dene heren min?‘ 

De junkvrouwe leit dene kemener stän 
unde sprak: ,Ik wille gän 
linde wille drade wedder körnen 
1150 unde sagen di, wat ik hebbe vomomen.‘ 

De junkvrouwe gink tohant, 
dar se Blankeflosse vant, 
in de kameren se do sach, 
dar Blankeflos bi Flosse lach, 

1155 se hadden sik beide ummevangen, 
de tit mochte on nicht vorlangen; 
der junkvrouwen was nicht kunt, 
de dar buten der kameren stunt, 
welk Flos idder Blankflos mochte sin, 

1160 se weren beide so rechte fin. 

De junkvrouwe sprak: ,Up minen eit, 
solde ik se scheiden, dat were mi leit; 
ik sach nu so gelike twe, 
dat on beiden leve gesche!^ 

1165 De junkvrouwe gink mit liste, 
dar se den kemenere wiste; 
se sprak: ,Wes des bericht, 

Blankflos de en körnet nicht, 

se heft eine junkvrouwen ummevangen, 

1170 or mundelin drucket an ore wangen, 
de junkvrouwe is van vromeden lande, 
dat ik se nicht en kande, 

se is so minnichliken gelegen vor oreme munde, 
dat ik se scheiden nicht en künde; 

1175 also hebbe ik van on gesein, 

dat mochstu vor deme koninge gein.‘ 

Do de kemener wedder quam, 
de konink to vragende on began, 
wo dat jummer wesen solde, 

1180 dat Blankeflos nicht körnen wolde? 

De kemener sprak: ,Ik weit des nicht, 
dat möt wesen van ungeschicht, 
eine junkvrouwen hadde ik to or gesant, 
rechte heft se mi bekant, 

1185 wo se eine junkvrouwen heft ummevangen, 
or mundelin drucket an ore wangen/ 

De konink ut deme bedde sprank, 
ein scarp swert gr§p he an sine hant, 
he sprak; ,Hebbe ik dat rechte vornomen, 

1190 dar is ein up minen torne körnen, 

darumme en wil Blankflos mi nicht hän/ 

Do gink he vor de kameren stän; 
up deme bedde sach he se beide, 
do dede he on nicht to leide, 

1195 he vragede sinen kemenere, 

welk Flos idder Blankflos were? 

De kemener sprak altohant: 

,Here, dat is mi unbekant, 

unde Wille dat nemen up minen lif: 

1200 ik en weit nicht, welk de man is idder dat wif/ 
De konink sw6r bi eden grot, 
he wolde se beide slän dot. 

Do sprak de kemenere güt: 

,Here, sachtet juwen müt, 

1205 worumme wolde gi se döt slän? 

Latet dat recht over se gän/ 

De konink sik bedachte 
unde sinen mtit do sachte; 
van deme torne gink he do, 

1210 des was Flos unde Blankflos vro. — 

Des koninges weide de was grot, 
alle sinen mannen he entbot, 
dat se quemen to sineme rechte, 
beide riddere unde knechte. 

1215 Dar quam vil mannich vrouwe unde man. 

de Flosse unde Blankflosse segen an. 
Flos unde Blankflos mosten gan 
to dem richte vor den konink stän; 
de konink alle sine man 
1220 eines rechtes vragen began: 

,Ift dat mit rechte mochte wesen, 
se en mochten beide nummer nesen, 
wente ik se seven werve mit golde 
up leit wegen, also ik van rechte solde, 
1225 to wive wolde ik se hebben nomen, 
dat mach or wal to schänden körnen. 
Darumme dat se mi nicht wolde hän, 
so wil ik se nu wedder vorsmän: 
dat se bi eineme manne geslapen hat 
1230 up miner veste, wetet dat.‘ 

Do spreken se alle gemeine 
beide grot unde kleine: 

,Men sal se enthoveden beide, 
dat spreke wi bi unseme eide.‘ 

1235 Do sprak de konink in torne grot: 
,Blankflos sal erst liden den d6t!‘ 

Do Flos dat vornam, 

vil unsachte ome dat bequam; 

he sprak: ,Herteleve wif, 

1240 du bist mi lever den min lif.‘ 

Flos toch üt der hant sin 
ein klär golden vingerlin, 

Blankeflosse he dat bot 

unde sprak: ,Nim dat to diner nöt, 

1245 ik Wille di dat vorwär sagen, 
du werst nummer dot geslagen, 
de wile du best dat vingerlin 
an der witten hant din.‘ 

Blankflos toch ore hant to sich 
1250 unde sprak: ,Got de behode mich, 
dat ik neme dat vingerlin, 
up dat ik beholde dat levent min, 
unde lete di, sote man, vorderven, — 
ik wolde gerne vor di sterven; 

1255 dat ik dinen dot vorneme, 

min levent mi unsachte bequeme. 

Ik bidde di, lat mi deme dode geven, 
dat du, sote man, mögest leven; 
nu beholt sulven dat vingerlin, 

1260 darmede vorlenge dat levent din.‘ 

Flos sprak: ,Ik en weit nicht wat ik sal, 
dat weit got van himmele wal; 

din ungemak dat is mi leit, 
dat wil ik nemen up minen eit. 

1265 Dat du dene dot seit anegän, 
dat is durch mine schult gedän; 
de konink hadde di lef also sin lif, 
he hadde di koren vor alle wif, 
to einer koninginnen wolde he d.i maken, 
1270 nu kumt dat van minen saken, 
dat du den lif solt vorlesen, 
den dot wil ik gerne vor di kesen; 
hirumme so nim dat vingerlin, 
darmede vorlenge dat levent din. 

1275 Ik sal van rechte des dodes sin, 
wente de schulde de sint min.‘ 

Blankflos sprak: ,Ik mach dat klagen, 
min sote Idf, wat wultu sagen, 
dat du des dodes nu wult sin, 

1280 dat kumt van den schulden min. 

Werestu to Hispanien hieven, 
umme den konink heddestu nicht gegeven; 
sote l§f, durch dene willen min 
so beholt dat vingerlin, 

1285 unde beholt darmede din leven, 

mines levendes wil ik mi begeven.‘ 

Flos to Blankeflosse sprak: 

,Ik hebbe darvan grot ungemak, 
dat du nicht nemest dat vingerlin, 

1290 worumme wultu des dodes sin? 

Dat was al durch mine schulde, 
dat du verlörest mines vaders hulde, 
de Sande di to Rome hin 
unde leit di geven umme groten win 
1295 des riken koninges kopluden, 
de wil uns nu scheiden huden: 
vil leve, nim dat vingerlin, 
dat do durch dene willen min; 
lef, dat soltu gerne don, 

1300 so spreke ik di gröt godes Ion. 

Wultu jo des dodes wesen, 
mines Jives wil ik nummer nesen: 
Blankeflos, des truwe mi, 
dat ik nummer scheide van di, 

1305 ik Wille mit di liden arch unde gdt, 
allet dat uns de konink düt.‘ 

Dat vingerlin dede he ore in de hant 
unde sprak: ,Wes aller truwe gemant 
unde beholt dat vingerlin, 

1310 dat do durch dene willen min/ 

Se sprak; ,Ik wil des nicht beholden, 
got mote unser beide weiden! 

Nu du lenger nicht wult leven, 
mines lives wil ik mi 6k begeven; 

1315 mach dat anders nicht en sin, 
so do mi her dat vingerlin/ 

Se nam dat vingerlin, dat is war, 
linde warp dat enwech dar 
vil verne van on beiden; 

1320 do begunden to wenon de beiden 
beide man unde 6k de wif, 
grote sorge hadden ore lif 
van den jamorliken worden, 
de se van on beiden horden. 

1325 Ein hertoge was 6 k dar, 

orer twier rede nam he war 
unde nam up dat vingerlin, 
dat duchte ome vil güt sin, 
wente he sulven hadde geh6rt 
1330 van on beiden ore wort. — 

De rike konink wolde, 
dat men se enthoveden solde. 

De on de hovede solde afslän, 
nicht gerne wolde he darto gän, 

1335 ift he dat laten dorste. 

Vil mannich eddele vorste, 
de hadden dar drovigen müt, 
darto vil mannich vrouwe gut; 
vil jamers so do plegen, 

1340 do- se dat an on segen, 

dat Blankflos van des koninges knechten 
genomen wart bi oren vlechten. 

Blankflos leide or hovet dar 
over einen schilt, dat is wär, 

1345 dat swert upheven he began 

unde wolde or dat hovet afslän, 

Flos entfenk des swerdes slach, 
jamerliken dat he sprach: 

,Min hovet wil ik vor di geven, 

1350 up dat du beholdest din leven, 
wente de schulde do is min, 
darumme beholt du dat levent din.‘ 
Blankflos moste bi siden gän, 
men solde Flosse dat hovet afslän. 

1355 Do dat Blankeflos ansach, 

dat Flosse werden solde de slach, 

se sprak: ,Herteleve Flos, 
nu bin ik arme vroudelos.’ 

Dene slach entfenk se mit orem live 
1360 unde sprak: ,Owi, mi armen wive! 
Solde ik minen trost vorlesen, 
den dot wil ik lever kesen!‘ 

Se nam sik snlven bi den vlechten 
nnde gaf sik des koninges knechten, 
1365 se sprak: ,Ik bidde ju umme gode, 
dat gi dön des koninges bode 
unde laten mi dat hovet afslän 
unde Flosse dat levent hän; 
ik arme wille mi deme dode geven, 
1370 up dat min leve ISf möge leven/ 

De hertoge to deme koninge sprach: 
,Groter leve ik nu en sach 
also disse twe hebben under sik, 
nu wil ik, here, bidden dik, 

1375 dat du sachtest dinen müt, 

here, dat dunket mi wesen güt, 
lät se nicht doden binnen dren dagen, 
so möge wi van der leve sagen, 
ift juman queme in dat laut, 

1380 dar he alsulke leve vant; 

hirumme dode se nicht, konink here, 
des hestu lof unde ere.‘ 

Do sprak de konink: ,Se hebben dach, 
dat kome darna wo it mach.‘ — 

1385 Vor dene konink se do beide gingen, 
alle de lüde se wal entfingen, 
sik vrouwede junk unde alt; * 

ore vroude de was mannichvalt, 
dat ein juwelik sin leven 
1390 wolde vor des andern geven. 

Se spreken alle gemeine 
beide grot unde kleine, 
dat dar nu nein man en quam, 
dar he alsulke leve vornam. 

1395 De konink do to Flosse sprach, 
dat börde mannich unde sach, 
üt sineme koninkliken munde 
Flosse to vragende he begunde: 
worumme ome Blankflos also W were? 
1400 Do sprak Flos de schone junkhere: 
jHere konink, nu gi mi vragen, 
so wil ik ju de wärheit sagen: 

To Hispanien de konink dar 

sin sone bin ik, dat is war, 

1405 min vader toch tit sineme lande, 

des koninges lant van Averne he brande, 
dar venk he eine grote schar 
van pelegrimen, dat is war; 
mank den pelegrimen weren 
1410 beide greven linde heren; 

van Vrankrike eines greven wif, 
minlik was gestalt er lif, 
de wart dar van on gevän, 
der wart geslagen ore man. 

1415 Do brachten se de grevinnen 
miner moder der koninginnen; 
mit kinde was de grevinne 
unde was bedrovet an oreme sinne, 
min moder de was 6k mit mi, 

1420 konink, dat wil ik sagen di. 

Vor deme meie in deme paschedage 
worde wi beide boren, also ik ju sage, 
do wi to der werlde quemen, 
de lüde nicht so likes vornemen, 

1425 wi weren so gelik an deme gesichte, 

dat men uns underscheiden mochte mit nichte; 
wi hadden uns 16f, des sit bericht, 
des wolde min vader de konink nicht, 
Blankeflosse he van sik sande, 

1430 also quam se to dissem lande. 

Do begunde ik vragen na er, 
aldus bin ik gekomen her.‘ 

De konink Flosse vragen began, 
wo he up dene torne quam? 

1435 Flos sprak to der sulven stunt: 

,Dat do ik nummer manne kunt, - 
ik en wil dat melden nummermere 
unde on nicht schaden an orer ere 
unde darto an oreme gude; 

1440 ik worde nummer vro to mude.‘ 

De konink sprak: ,Bi minem eide, 
ik en do on nicht to leide, 
ik rede dat bi miner ere, 
ik en wreke it nummermere.‘ 

1445 Flos de kindesche man 

deme koninge sagen began; 

,yor de ersten porten gink ik stän 
unde hof min geschefte an, 
deme portenere gaf ik ein vingerlin, 

1450 ik sprak; Wes du de bode min, 

unde ga to der grevinnen wal gemeit 
unde sprek, min kram sal er sin bereit. 
Ein juwelik grevinne sande mi 
to der anderen, dat sage ik di; 

1455 so quam ik to der lesten porten, 
dar de dre brodere to horten, 
de brodere worden mine man, 
dar ik grote vroude af nam, 
hundert mark goldes gaf ik in, 

1460 her konink, nu wete gi minen sin. 

Do leten se mi kledere sniden 
Tan sindale unde 6k van siden, 
mank den blomen lach ik vorborgen 
in einem korve mit groten sorgen; 

1465 also wart dat do bedacht 

unde wart also up den torne bracht. 

Do ik up den torne quam, 

Blankeflos mi snel vornam. 

Ik mane di, konink leve here, 

1470 dat du bewarest dine ere; 
wultu se mit ichte haten, 
min levent wil ik vor se laten, 
wultu on jenige schulde geven, 
so dode mi unde lat se leven.‘ 

1475 Blankflos sprak: ,Dat mach nicht sin, 
wente de schulde de sint min. 

Eddele konink, late mi dot slän 
unde lät Flosse dat levent hän!‘ 

De konink sik disser rede vorsan, 

1480 sere lachen he began, 

he entsachtede sinen müt, 
unde wart on vruntlik unde güt, 
he sprak: ,Bi minen sinnen, 
hedde ik gebroken disse minne, 

1485 so hedde ik gar ovel gedan, 
got wil or beider levent hän, 
nu se so wal geboren sint.‘ 

Do r6p beide man unde kint 
unde alle de dar weren, 

1490 beide hertogen unde heren: 

,Dank hebbe, konink unde here, 
nu deist du recht na diner ere!‘ — 

Do loit de konink vor sik körnen 
Clarissa to oreme groten vromen, 

1495 de nam he to sines sulves live 
unde to einem herliken wive; 

Blankflos he do Flosse gaf, 

grote vroude krSch he daraf; 
de konink leit se tosamende geven, 

1500 de mochten se mit vrouden leven. 

Ok leit he halen de andern junkvrouwen 
van deme torne, he wolde se schouwen. 
Do se van deme torne qiiemen, 
grote vroude se dar vornemen: 

1505 de dar leve ander sik drogen, 
de leit he do tosamende vogen, 
unde leit one goldes so vele geven, 
dat se mochten vroliken leven. 

De konink dede werscop altohant, 

1510 he wart gepriset over alle lant, 
also noch vil mannich düt, 
dem disse rede danket güt — 

Got de gaf Blankeflosse ein kint, 
dat was geheiten Vredelink, 

1515 se sette to gode herte unde lif, 

darna wart se konink Pipinges wif; 
se hadde gode vele to leve dän, 
konink Karle se bi ome wan. 

Se worden kristen altohant 
1520 unde bek§rden Hispanienlant, 
vor gode sullen se selich sin, 
dat is gar de love min. 

Darna wart it over beiden, 
do Flos unde Blankflos weren scheiden; 
1525 do bedwank se wedder sint 

konink Karle orer dochter kint, 
de 6k sodder vil mannich lant 
to der kristenheit bedwank. — 

Nu hebben disse rede ein ende, 

1530 got mote uns sine gnade senden 
unde helpen uns vroliken 
to dem ewigen himmelrike! 

Nu spreket alle Amen, 
ein islik sunder schämen. — 

(Et sic est finis.) 

De Torlorne sone 


In godes natnen heue yk an bl. 33 

also yk my des vorsynnen kan 
so en ys nen man de dar leuet 
vnde so grote sunde heuet 
5 de ychtes moghe beghynnen 
sunder godes mynnen 
hyr bydde yk den süten cryst 
de alder werle (sic) schepper yst 
dat he my syne helpe sende 
10 hyr to desseme elende 
dat yk werde seghehaft 
wedder aller thouer kraft 
de my an vechton deghelyk 
jk bydde den eddelen vorsten ryk 
15 got mechtych vnde here 

dat he mynen syn to deme besten kere 
vnde vorlighe my dat yk moghe 
spreken dat dy doghe 
jn loue vnde in eren 
20 ok bydde yk dy here 

maryen de mynnychlyke maghet 
de vns to den vrouden is bedaghet 
dat se bydde vor my 
ere leue kynt dat he myn helper sy 
25 dat ik vulende dyt bokelyn 
cryst vorluchte my den syn 
wente yk byn des seker vnde vrut 
dyne helpe ys to allen dynghen gUt 
we dyt buek wyl hören lesen 
30 de scal al dore stylle wesen 

vnde vomemen rechte myne wort 
so mach he se reden vort 
cryst suluen sy myn anbeghyn 
vnde dar to de leue moter syn 
35 Me spreket yd was eyn rytter fyn 
he hadde nicht en kyndelyn 
he was ok houesch vnde mylde 
eyn heit vnder syneme schylde 
wor he thomey vnde lust vornam 


0 gegenwärtig 33* ursprünglich 39. s. Die Einleitung. 

40 aldar he myt manheyt quam 
jd were veme edder by 
syn lyf des eddelen rytters vry (?) 
sus Stunt syn mot wyl menghen dach 
dat he anders nicht en plach 
45 wen rechte rytters schefte 
myt manheyt syner krefte 
dar mede he ghut vnde ere wan 
houesch was ok de sulve man 
To eynen tyden dat ghe vyl 
50 dat de sulue rytter snel 
myt tuchten nam he orlof 
von syner vrowen vnde euer hof 
he reyt in andere lant dorch loue 
vnde quam to eynes worsten houe 
55 dar he dref myt groteme loue 
thorney lust vnde wedderspyl 
dar wan he vrouden vyl 
kone was ok de sulue man 
den prys he vor se allen wan 
60 myt rechten rytter schefte 

vnde myt manheyt syner krefte 
men wan lef den suluen deghen 
myt tuchten mosteme syner pleghen 
dat schach dorch syne houescheyt 
65 de rytter was ok wol ghekleyt 
aldus was he dar eyn iar 
do vor langhede eme dar nar 
hen in syn eghe^) lant 
do dat den heren wart bekant 
70 se bedroveden syk der scheyde 
doch wolde he up de reyde 
varen in der suluen stunt 
Do de rytter orlof nam 
aldus he van danne quam 
75 hen in syn eghene lant 
dar he suluen was bekant 
de vrowe vntfenk den heren 
myt houescheyt vnde myt eren 
syn ghesynde dede ok also 
80 syner kunste se weren vro 

En wynachten auende dat gheschach 
dat me wol des heren plach 
dar na se to bedde ghynghen 
myt armen se syk vmme bevynghen 


Der n-Strich ist vergessen. 

85 in ereme bedde beyde 
leghen se sunder leyde 
do sulues deme heren dwank 
syn nature ouer synen dank 
dat eme lustede syner vrowen_^^^^ 

90 vmme sik beghunde he schouwen^ 
vnde wart eyner luchtynghe en war 
in der kemenaden openbar 
dar inne wart eyn stene^) hört 
vnde sprak aldus dane wort 
95 du sunder lat de mynne syn 
vor werfstu nü eyn kyndelyn 
dat wert myt sele vnde myt lyue verloren 
jd ys bether vngheboren 
de rytter der rede sere vorscrach 
100 so dat he syne mynne brach 
vnde to syner vrowen sprach 
dyt was eyn wunderlyk schyn 
myd des vorghynk de wylle syn 
van angheste vnde ok van sorghen 
105 dar na kort vn vorborghen 

vruntlyken grep he de vrowen an 
se sprak myn herte leue man 
latet nü blyuen desse scycht 
vor thornet vnsen heren nicht 
110 he sprak myn wylle de mot sehen 

myt des beghunde he do sen bl. 36» 

ouer de luchtynghe de quam dar 
vnde ok de stefle openbar 
vnde sprak sunder lat de mynne syn 
115 vor werfstu nü eyn kyndelyn 

jd wert myt lyue vnde myt ’sele vorlaren 
dat were beter vngheboren 
der rede de rytter vnder quam 
de vruchte eme de mynne benam 
120 Nu höret vorebat van der mynne thalen 
dar na to deme drudden male 
kerde he syk vruntlyken to deme wyue 
lustlyken myt synes sulues lyue 
he druchkede se an ere werden brust 
125 wol na synes herten lust 
do ouer de luchtynghe quam 
de stefie he ok al dar vornam 
vnde sprak nü vor weruestu dat kynt 
dat vyl yamers vor syk vynt 

130 dat wert myt lyue vnde myt sele vorlaren 
jd were beter vngheboren 
he dachte dyt ys al eyn droch 
synes herten wylle schude doch 
vruntlyken an der suluen vart 
135 de eddele vrowe swangher wart 
dar na also de tyd was 
de eddele vrowe des kyndes ghenas 
dat sulue kleyne kyndelyn 
wort eyn fyn dat knepelyn 
140 das wus vnde nam an dogheden to 
auent spade vnde morghen vro 
Do it to achte yaren quam 
de dot do den vader nam 

de moder settede to der schole dat kynt b, 

145 wysheyt he beghunde leren synt 
also dat he wart kunsten ryk 
he was ok houesch vnde mynnechlyk 
leftalych vnde ok wol ghethoghen 
se worden alle ghudes haghen (o ?) 

150 alle de ene angheseghen 

Dar bevoren an monneghen dach 
went ene de moder an ghesach 
de doch duchte er eyne duster nacht 
dat quam van wenen vnde van suchten 
155 wente se an dat luchten 
dachte dat de stemne dede 
aldus was ere plegho sede 
vnder des wart de knape holt 
van achtheyn yaren olt 
160 do wart eme dat merket euen 
swert vnde wapene gheuen 
lef wunnen ene syne vndersaten 
he leuede myt en sunder haten 
De iunchere de quam ryden 
165 van deme velde to enen tyden 
de moder vntfenk ene wyl wol 
also se van rechte don sol 
doch wenede se van herten sere 
do dachte de iunghe here 
170 here ghot wat mach dyt beduden 
dyt wenent to allent (?) tyden 
he sprak leue moder myn 
ghat myt my in dat kemerlyn 
se let des nicht vnde dede dat 
175 he sprak müder sunder hat 

gy scholen my kortlyken saghen 

wor vmme gj monneghe claghe bl. 36» 

dot mit suchten vnde myt weynen 
edder wat gy dar mede meynen 
180 se sprak myn herte leue kynt 

jk mene hyr mede nicht eyn twynk 
men yk claghe dynes vader dot 
he sprak nen yt ys eyn ander not 
sprak de yunghelynk to hant 
185 de warheyt scal my syn bekant 
edder yk steke yw dor yuwe lyf 
bedrouet wart dat sulue wyf 
se dachte scholtu ghenesen 
vnde yd anders nicht mach wesen 
190 du scholt segghen de warheyt 
se sprak leue sone ghe meyt 
wiütu noch mer dorch dynen thorn 
dtlen so bustu yo vorloren 
moder han yk ok vndoghet 
195 vor beghan an myner yoghet 
nen du leue sone myn 
nu yd anders nicht mach syn 
so segghe yk dy algherycht 
wo gheschapen ys de schycht 
200 Ed mach doch luttych vromen 
dyn vader was enes heyme körnen 
by auende do myt der yacht 
jn des hylghen crystes nacht 
eme vordroch syn mynlyke syn 
205 dat he leue sone myn 
wolde synen wyllen ghar 
an my vorvullen dat ys war 
dar wart drye eyn steme ghehort 
vnde sprak aldus dane wort 
210 du sunder lat de mynne syn 

vorweruestu nü eyn kyndelyn h 

dat wert myt lyue vnde myt sele vorloren 
dat vere beter vngheboren 
do sprak dyn vader it vere droch 
215 synes herten wylle schude doch 
dar van wurdestu gheboren 
des mostu ok syn verloren 
vnde wesen an der helle grünt 
dat ys myn sorghe to aller stunt 
220 he sprak myt ghudeme müde 
eya leue moder ghude 
wyl my ghod gheneren 
he mach my wol gheweren 

Tor den thouer vnde al ere schar 
225 de loue schal an my wesen ghar 
wer war weyt yk dat sekerlycE 
he mach wol eyn hemmelrych 
my maken in der helle 
ofte ghut sy myn ghevelle 
230 men moder doet nu mynen raet 
myn dynk al to deme besten ghaet 
wyl cryst nu myn helper wesen 
so mach yk wor den teuere nesen 
De moder sprak myn leue sone 
235 wat my yummer steyt to dunde 
des byn yk wyllych vnde bereyt 
he sprak moder yw sy gheseyt 
wy wyllen vorkopen vnse ghut 
moder also steyt my myn mot 
240 vnde gheuent hen in ghodes ere 
do sprak de vrowe here 
herte leue sone myn 
dynes wyllen schal ghevolghet syn 
jk wyl an eyn kloster varen 1>1- 37» 

245 got mach dy wol bewaren 
se vorkoften achker vnde lant 
dar na kortlyk wart bekant 
de dot der eddelen vrowen cklar 
de yunghelynk dar nar 
250 gaf hen synes vader erue 
also yd eme duchte bederwe 
to klosteren vnde to kerken 
dar van he let werken 
he bedachte ok de armen 
255 wor he vornam se karmen 
ok beghunde he anschouwen 
armot armer iuncvrowen 
he delede em mede syne haue 
vnde dachte du scholt dy nu don aue 
260 der werlt alte male 

vnde scholt lyden quäle 
Nv he syn ghut heft vorgheuen 
eyn luttych was eme noch na ghebeuen (sic) 
dar mede kofte he do gholt 
265 vnde dachte nu du wallen scholt 
wente yk anders nicht mach han 
so schal my dyt to steden stan 
dar na quam de yunghelynk 
synen prester he do by der hant vynk 
270 he sprak here nu gheuet my rat 

wente yt my enghestlyken stat 
vnde sede eme algherycht 
wo gheschapen was de schycht 
do de prester syne wort 
275 alto male hadde ghehort 

he sprak desse dynk synt quat 
ik en kan dy gheuen nenen ghuden rat 
mer the hen to deme byscoppe wart b. 

vnde segghe eme alle desse wort 
280 de yk van dy han Vornamen 

lychte scal he dy to hulpe körnen 
de yunghelynk sprak dat scal sehen 
vnde beghunde dar henne ten 
myt ghuden wyllen went he quam 
285 dar he den byscop vornam 

vnde claghede eme alle syne not 
wo alle syn vrowede were dot 
vnde sede eme algherycht 
wo gheschopen were de schyt (sic) 

290 de byscop sprak dat ys quat 
ik en weyt dy leyder nenen rat 
men dü scholt van hynne varen 
to deme pawese sunder sparen 
wente he vnse ghestlyke vader ys 
295 he ys eyn man van oldere grys 
du scholt ene spreken otmodelyk 
vnde claghen em alle dyne schyt 
so weyt yk wol du werst berycht 
van eme dat dy to steden körnet 
300 vnde dy an dyner sele vromet 
he dankede deme byscoppe sere 
hen toch de yunchere 
Aldar he den pawes want 
he dede eme wytlyk vnde bekant 
305 wo alle syne sake weren ghestalt 
de pawes dachte up desse wort 
de he van deme knapen hadde ghehort 
vnde sprak blyf desse nacht alhyr 
morghen so kum wedder to myr 
310 denne segghe yk dy den besten rat 
de de dy to sokende stat 

(Lüche; es fehlt ein blatt) 

vnde sprak to eme openbar bl. 38 » 

vrunt godes yk was de sulue bode 
do syn vader wedder gode 
315 vnde syn moder breken dat wort 

de se van my hadden ghehort 
des hadde got sere vorthornet syk 
doch scholtu weten sekerlyk 
got wyl eme gnade gheuen 
320 dar lycht eyne horch dat merke euen 
van hynnen hundert myle werne 
dar schal he wyllychlyken gheme 
krupen uppe synen weren 
der sprake der schal he vntberen 
325 vnde hlyuen dar eyn yar al vmme 
vor der ghoten in eyner krumme 
de dar vor der kokene yst 
dar vynt he schottelwater wys 
der alle myssen scal he syk neren 
330 der besten spyse scal he vntberen 
doch bynnen deme yare 
eyn wort mach he wol spreken dare 
wente dat yar nympt eyn ende 
so mot de sulue elende 
335 hyr wedder krupen in desse stede 
aldus bleuen desse rede 
vnde de stemne gar vorswant 
deme werde wart de slap bekant 
Des morghens do de dach upbrak 
340 de ensedelynk to deme yuncheren sprak 
wultu don na myner lere 
so wyl got vnse here 
dyner sele gheuen rat 
de yunghelynk sprak nu merket dat 
345 al scheide yk dusent dode lyden 

juwer lere wyl yk nicht vormyden b. 
bo sede he eme al de wort 
de he van deme enghele hadde hört 
des wart vro de yunghe man 
350 he sprak nu nemet dat yk han 
myn gholt dat yk hebbe hyr 
jk wyl vorwullen goder gher 
He lede sych nedder vnde krop 
der menneghen b lisch vnde slop 
355 vnde dor menneghen scharpen stycken 
he dachte luttych mykken 
der pyne vnde al syn arbeyt 
doch quam he vor de horch ghemeyt 
dar wonede eyn crysten koningh ryk 
360 de hadde eyne dochter mynnychlyk 

- s 

*) s ist übergeschrieben = buch, vgl. 672 buch. 

se was wyttych vnde dar 
ere moder was in schöner var 
sus krop he vor de horch dore 
de portenere sach ene dar vore 
365 dat antlat duchte eme sere fyn 
vnde let ene in dat portelyn 
aldar wart yt wyder mere 
wo dar ghekomen were 
eyn kropel yunc vnde suwerlyk 
370 des quemen de vrowen thogentlyk 
vnde wolden ene besen 
he krop vor en hen 
vor de kokene in de ghoten 
dar lach he vnvordroten 
375 de vrowen sanden eme dor got 
des daghes spyse vnde brot 
des nam he syn ghenerte 
dat andere we des bogherte 
gaf he dorch got to aller tyt 
380 dar na worden de meren wyt bl. 39* 

Dat de heydene wolden körnen 
do dat de koningh hadde vornomen 
he let beden ower alle syn lant 
dat men begrepe alto hant 
385 de lant werne vnde qneme dar 
de koningh myt eyner groten schar 
de wart bereyt also yk las 
allent dat up der horch was 
dat moste mede up de wart 
390 sunder de koninghynne sart 
vnde ere dochter dat ys war 
de dorewarder blef ok dar 
to hus in der suluen vart 
de kropel moste ok nerghene varen 
395 de koningh wolde nich lengher sparen 
de reyse vnde toch van dan 
eme wolghede mennych stolt man 

Dar na nicht langhe an der suluen stede 
de kropel rechkede ut syne lede 
400 vnde h:op de treppen up de mür 
he achtede nicht wart it em sur 
vnde sach deme volke nach 
de dochter to der moder sprach 
kan yk yt rechte vorstan 
405 so ys d^ eyn wolgheboren man 


*) vgl. lantwere 624. 

eya leue moder myn 
gha wy to deme stummen hyn 
vnde vraghen em wat he meyne 
wente he ys dar alleyne 
410 do sprak de iuncvrowe dar 
kropel wultu mede dar 
he sprak myt eyme werde ya 
se sprak so segghe my sunder weyse 
wat wultu hebben up dyner reyse 
415 he sprak swart pert vnde swart wapen b. 

dat wart em alte haut gheschapen 
he wart rytterlyk bereyt 
vppe dat ros dat he screyt 
ane stegherrepe up dat part 
420 dat dore eme up ghesloten wart 
do yaghede he ut myt vroem mode 
do sprak de iuncvrowe ghude 
got mote syner pleghen 
vnde heft vns dessen deghen 
425 dorch vnsen vromen here ghesant 
ok so byn yk des ghemant 
dat he syn hermeschar 
hyr mot dryuen openbar 
vnder des de knape quam 
430 dar he de heydene vornam 

de hadden gheschapen ere hude 
deme crystene koninghe was to mode 
trüüychlyken also yk vorsta 
den heydenen was to deme stryde gha 
435 wente er was vter matele (sic)^) wele 
jd ghynk dar al vteme speie 

Myd des de yunghelynk quam gherant 
vor de crystene alto hant 
vnde settede syk manlyk to der were 
440 myt swerde mit schylde vnde ok mit spere 
vnde sluch menneghen vromeden ghast 
dat eme dat lyf vnde herte brast 
also wart mennech heydene gheslaghen 
to losten se beghunden to yaghen 
445 myt scrychte vnde myt monnegher yucht 
de heydene nemen al dar de vlucht 
vnde hadden ghenomen groten schaden 
got suluen heft vns her gheladen 
(Lüche; es fehlen zwei hlätter,) 
se sprak so sogghet vns yuwen mot bl. 40» 
450 me ghyft yw ros vnde wapene ghut 
verschrieben für maten. 

he sprak rot pert vnde rot wapen 
de wurden eme to hant gheschapen 
aldus snel wart he bereyt 
manlyk up dat ros he screyt 
455 eme was na deme wolke ga 
aldus ret he hastlyken na 
vnder de heydensche kraft 
ghesammelt was myt sneller acht 
se hadden gheschykket ere schare 
460 myt des quam al dare 

ghereden myt vyl groter hast 
de wylleghaffcyge ghast 
vnde wort de vomeste in der schar 
des nam de koningh ghuden war 
465 vnde dede deme heydenschen here 
myt syneme swerde grote were 
vnde myt manheyt schaden grot 
van eme mennych kos den dot 
aldus wart dar do der crystenheyt 
470 myt macht de seghe an gheleyt 
de heydene mosten wyken dan 
se verloren menneghen stolten man 
aldus behelt de ouerhant 
de crystenheyt vnde ok er lant 
475 De koningh sprak cryst weldyghe here 
du heft vns hate mychyl ere 
ghegheuen vnde vroude grot 
wente dyn enghel vns ut not 
hat ghevoret vromelyk 
480 vnder des de knape thoghentryk 
rande raslyk van deme weghe 
vnde quam ut ere oghen pleghe 
vor de horch dat he reyt b. 

de portener ene in leyt 
485 he ylede van deme rosse nedder 

vnde schuddede syk ut deme wapene sodder 
vnde krop wyder myt der vart 
jn syne komeren vnghespart 
de dochter to der moder sprak 
490 do se den stummen kropel sach 
moder wy wyllen to eme ghan 
he wyl vns lychte weten lan 
wo de stryd ghescheyden ys 
wente yk byn des seker wys 
495 he ys der crystenne schermer wesen 
myn vader de ys wol ghenesen 
aldus se beyde quemen dar 

se spreken vmnt segghe vns war 
wo de stryd ys vorghangen 
500 dar na vns sere mot vorlanghen 
al stylle swech de yunchere » 
des mogeden se syk harde sere 
de dochter dachte in ere möt 
desse yunchere ghut 
505 hat dy got suluen here ghesant 
by eine bestan ys dyt lant 
ok weyt yk dat wol vor war 
he dryuet hyr syn hermeschar 
vnder des de koningh heyme quam 
510 myt syneme wolke also yk vomam 
vnde weren alle in vroer var 
de moder vnde de dochter vorwar 
de vntfenghen den koningh blydelyk 
do sprak de koninghynne ryk 
515 here wo ys de reyse ghan 

dot wol vnde latet yt my vorstan 
he sprak vrowe yk danke gode 
ik wyl stan to synen bode 
dat he vns myt syner hulpe trost 
520 van den heydenen hat gheloest 
dar quam eyn enghel de was rot 
de halp vns allen ut der not 
he was de vorneste in vnser schar 
wor eme vloghen se alle dar 
525 de heydene altomale 

he dede en monneghe quäle 
dar na de enghel van vns reyt 
vnde wy weren alle des ghemeyt 
vnde numment wüste wor he quam 
530 do de vrowe dat vornam 

se dankede gode desser schycht 
vnde ghynk in den sal algherycht 
De dochter des ok nicht en leyt 
se dachte uppe des kropels arbeyt 
535 vnde ghynk dar se den kropel wüste 
se sprak em to sunder arghe lyste 
junchere nu dot my vorstan 
wat not dryft yw hyr an 
dat gy stum lygghen also eyn lam 
540 der rede he sere vnderquam 

he swech vnde dachte got my beware 
ower sprak de yuncvrowe clare 
Junchere wetet den wyllen myn 
wo alle dynk gheschapen syn 

545 so moghe gy noch werden myn man 
des schole gy myne truwe han 
vnde yk wyl yw nummer mer vorkesen 
scheide yk dat lyf dar vmme vorlesen 
set nemet dyt ghuldene vyngheryn 
550 vnde beholdet yt vor den wyllen myn 
vppe truwe vnde to rechter ere 
he nam it vnde brak it intwey 
de ene helfte dede he er wedder 
de andere behelt he sodder b. 

555 do prouede an eme de maghet sart 
dat he was van ghuder art 
vnde de truwe an eme was 
vast also eyn addamas 
se noch em vnde ghynk van dan 
560 des wart vro de yunghe man 

Dar na de yar tyt eyn ende nam 
vp hof syk de elende vnde quam 
vnde krop vor de heren al 
jn der borch vnde in den sal 
565 he nech en allen dar besunder 

dat duchte en wesen myhel wunder 
aldus krop en wech de yunghelynk 
de rechte vart he ane vynk 
to lösten dat he quam 
570 dar he den ensedelynk vornam 
he het ene wylle kome syn 
vnde sprakk leue sone myn 
stant up vnde sprek wedder myk 
doch hast du vorsumet dyk 
575 du heft ghesproken dre wort 
also yk wan gode hebbe ghehort 
des hestu ghebroken godes bot 
noch ys dyn reyse al eyn spot 
wultu godes bot bewaren 
580 so mostu noch enes varen 

al krupende to der borch wedder 
‘ ok orloue yk dy sodder 
dre wort to sprekende in deme yare 
du most ok wol boden dare 
585 vnde slapen uppo wedderwant 
got hat dy de gnade sant 
des bodes scholtu breken nicht 
so werden alle dyne sake sclycht 
so mustu hyr krupende wedder körnen bl. 42» 
590 do dyt de knape hadde Vornamen 
he sprak holdet my dyt gholt 

dat ghaf mj de yancvrowe stolt 
jk wyl lesten desse wart^) 
vnde krupen to der borch wart 
595 aldus he ower quam 
dar he de borch vorham 
wol vntfenk ene dat ghesynde 
beyde man vrowen vnde kynde 
he krop in syn kemerlyn 
600 dar he to voren hadde syn 
dar kos he dat legher ynne 
de yuncvrowe vnde de konynghynne 
sanden eme bedde (v?)^) ghewant 
ok wart eme spyse ghesant 
605 mer wen he b^wynghen mochte 
wes he nicht bedrofte 
dat delede he myt den armen hyn 
aldus Stunt syn pleghelyke syn 
Dar na de heydenysche soldan 
610 nam syk eynes tornes an 

wente dar vore gheslaghen was 
syn ghesynde also yk las 
des makede he sammelynghe grot 
syn ryke he to samede bot 
615 vnde toch an des konynghes lant 
do quam eyn bode dar gherant 
de brachte nuwe mere 
wo de soldan ghekomen were 
vnde wolde dat lant vorderuen 
620 den koningh ghar vnterwen 
de koningh in der suluen vart 
myt syner mach berede wart 
vnde randen hastlyken sere 
alle to der lantwere b. 

625 to hus blef nttmment mere 
also des anderen jares ere. 
do ower de kropel uppe de müre 
krop al wart yt em sure 
vnde sach deme wolk allent na 
630 der koninghynnen der was gha 
ere se myt der dochter quam 
dar se den kropel vomam 
se sprak yunchere wylle gy mede 
he sprak ya up der suluen stede 
635 se spreken segghet vns yvuen mot 
men ghyft yw ros vnde wapene ghut 

0 aus wort gebessert. 

*) soll wol heissen: hedde mde gewanU 

he sprak wyt pert vnde wyt wapen 
dat wart eme to haht gheschapen 
he sprank up vnde reyt en wech 
640 vnde vruchtede brughen edder stech 
em was myt hastycheyt gha 
vnde quam in korter wyle da 
vnde was de erste de strydes beghunde 
vnde brak syk an der suluen stunde 
645 der de vyende dwers vnde lank 
dat swert an synen henden klank 
also dat mennech kos den dot 
vnde brachte de heydene in grote not 
he hvü vnde stak so menneghen steke 
650 van eme so nemen se alle den weke 
got heft eme de macht gh sant (sic) 
do quam de soldan dar gherant 
myt eyner schar gruwelyk 
jeghen eme toch de deghen ryk 
655 he wart an syk so ghar vorbolghen 
de crystenheyt beghunde volghen 
dar wart der heydenen wyl gheslaghen 
dat wylle wy nicht sere beklaghen 
vnder des de yunghelynk bl. 43» 

660 den groten soldan he do wynk 

vnde warp ene vor syk up syn ros 
he enschuwede grauen edder mos 
vnde ret myt eme to walde 
de yunghelynk vyl balde 
665 dede af synen heim ghut 

ok quam eme dat an synen mot 
dat he deme soldane ok af dede 
synen heim an der suluen stede 
do vnder seghen se syk beyde 
670 de yunghelynk al sunder leyde 
wedder up baut synen hellem 
vnde ret dor buch (sic)^) vnde dor mellem 
so langhe dat he den koningh vant 
den soldan gaf he eme in de hant 
675 vnde kerde syk raslyk wedder vmme 
vnde ret recht vnde nicht de krumme 
wente he ut eren oghen quam 
aldar he de borch vomam 
dar wart he ghelaten yn 
680 he dede syk ut den wapen syn 
vnde krop wedder in syn ghemak 

dar he syner rowe plach 
de keningh quam de heyme reden 
syn vnghemak was wol gheleden 
685 se weren vter maten vre 

de eddele konyngh de sprak de 
get hat wol by vns ghedan 
dat wet yk werlyk s ander wan 
syn enghel de was ower dar 
690 des nam yk suluen ghuden war 
he was wyt also eyn sne 
vnde dede den vyenden dykke we 
vnde brachte my suluen den soldan 
ghe vanghen den yk hyr noch han 
695 nu wyl he nicht ghedynghen b. ’ 

ere wy eme den vore brymghen 
de ene wynk myt syner hant 
werlyk he ys vns vnbekant 
wente he vorhalen reyt 
700 jk swere yt was eyn enghel ghemeyt 
aldus wart de soldan 
an eynon thorn ghedan 

Dar na de yartyt eyn ende nam 
de sulues de kropel quam 
705 vnde noch deme welke allen sam 
der yuncwrowen ersten by namen 
wente se hadde eme dan mennech ghut 
van dennen korde he synen mot 
vnde krop na syner wonheyt 
710 doch quam de yunchere meyt 
aldar he den ensedelynk vomam 
aldus krupende he vor eme quam 
he heyt ene wylle kome syn 
vnde sprak leue sone myn 
715 stant up vnde sprek in vroer var 
vul endet ys dyn hermeschar 
du scholt yummer seker wesen 
jk wyl eyne mysse lesen 
dar to scholtu myn helper (o?) syn 
720 he sprak gherne hero voder myn 
ower de ensedelynk to eme sprak 
noch mostu weynech vnghemak 
wort lyden so blyfstu godes vort 
de waraftych vor dyner bort 
725 ssproken vnde ghekundeghet wart 
du most styghen eyne yart 
myt lyue vnde myt sele to der helle 
doch blyuet ghut dyn ghe welle 

wenne yk up heue vnsen heren 
730 myt werdycheyt in groten eren 

so kumpt dar eyn mychel schar kl. 44» 

der duuele vnde nemen dy openbar 
vnde voren dy an de helle grünt 
myt lyue vnde myt sele dat sy dy ghekunt 
735 dar en blyfstu lengher nicht 
wen dyt stylnysse ys berycht 
so brynghen se dy wedder hir 
to der mysse helpesstii wort myr 
so machstu ane twyuel wesen 
740 dat du wol byst ghenesen 

De ensedelynk hof an de myssen 
he halp em wente tome stylnyssen 
do he to dorne stylnisse was ghekomon 
do hadde de yunghelynk vornomen 
745 der thouer eyn wyl grot dat her 
vnde nemen ene al sundor wer 
vnde vorden ene an de helle grünt 
de pyne dvchto eme langhe stunt 
do dat stylnysse was ghedan 
750 do was de sulue yunghe man 
wedder in dat munster ghosat 
de ene vorde de enwas nich lat 
vnde halp deme ensedelynghe vort 
to der myssen also yk hebben hört 
755 he was also eyn dCLue grau 
gheworden de mysse dar nar 
quam to ende eme wart ghegheuen 
de segenynghe dar he stunt beneuen 
do he godes denst hadde hört 
760 de yunghelynk^) sprak dus dane wort 
here gy seden my van eyner stunden 
de scheide yk wesen in der helle gründe 
vnde ok lengher nycht 
so syt seker des berycht 
765 dat yk wol dre dusent yar 
an pynen hebbe wesen dar 

De ensedelynk de sprak to hant b. 

leue sone nu sy ghenant^) 
jo vumdestu my euer deme altare 
770 dar du my stände lotest ghare 
men wes nu seker vor alle not 
vnde hebbe blydeschop grot 


0 steht am Rande für ausgestrichen: ensedelynk. 
Verschrieben für: ghemant. 

se nedder vnde nym rechte war 
do sach he syten openbar 
775 in der helle beyde ghador 

syne moder vnde synen vader 
jn groter pyne enghestlyk 
ok sach de sulue^) ryk 
dar leddech stan eynen stuel 
780 he was rot also eyn glogendych kol 
do sprak de ensedelynk to ym 
de scheide hebben wesen dyn 
nv se wedder upwort 
dar na so blyf vnverwert 
785 he sach up gar vrolyk 

do sach he in dat hemmelryk 
dar seten vader vnde moder beyde 
jn groter vroude sunder leyde 
dar by twe stole de leddych weren 
790 ghesyret wol myt groten eren 
do sprak de yunghelynk to hant 
höre nu dot my bekant 
wo yk dyt schal vorstan 
van vrouden des grawen wart he an 
795 de ensedelynk ower sprak 

du heft vorwunnen dyn vnghemak 
du heft gheloset beyde ghader 
dyne moder vnde dynen vader 
se blyuet ewych sunder leyde 
800 worummer de anderen stole beyde 
de du seghest ryklyk stan 
der scholtu suluen eynen han bl 

den anderen de yuncvrowe dyn 
de dy ghaf ere vyngherlyn 
805 dar scholtu wedder varen 

du mocht nicht lengher sparen 
vnde scholt so to wyue han 
vnde da vor den heydenen stan 
dat lant schaltu vorheghen 
810 dar to schaltu houescher tuchte pleghen 
vnde wesen er van horten holt 
se hyr ys dyn eghene gholt 
dat yk hade in myner hude 
nu wes wys vnde vrude 

815 Nv scholtu heuen wanderen d^n rechten pat 
by der borch dar lycht eyne stat 
dar te hen vnde kop dy schyro 


‘) fehlt ein Wort wie : knape. 

ghuder perde wero 
vnde se vmme twe knapen 
820 de dy to denste synt gheschapen 
lat leddych ghan en pert dat beste 
vnde te denne to der weste 
vnde bet denne dynen denst dar 
de yunghelynk de sprak openbar 
825 here dyt schal yk gherne don 
got suluen mote syn yuwe Ion 
so wyl yk yuwen orlof han 
hyr nicht lenk vnde scheydede van dan 
em was nicht to der reyse lat 
830 wente he quam in de suluen stat 
he kofte kledere vnde perde 
em worden ok twe knapen werde 
Nycht lengher wolde he dat vormyden 
he beghunde to der borch ryden 
835 dar wart he vntfanghen wol 

men dede eme also men vrunden sol 
he bot deme koninghe ryk 

synen denst wyllychlyk b 

he vntfenk den yunghen deghen 
840 vnde let syner myt tuchten pleghen 
nochten kande ene nen man dar 
men de yuncvrowe wart syner war 
vnde sprak wylleue moter myn 
kenne gy gycht den knapen fyn 
845 se sprak nen yk nicht wol 
eya moder yk yw saghen sol 
jd ys de sulue stumme 
de hyr krop in der krumme 
se sprach dochter du secht war 
850 jk kenne ene an synen oghen klar 
dochter wy wyllen beyde ghan 
vor dynen vader den koningh stan 
vnde bydden ene dat he vns wylle twyden 
dat he ut late to dessen tyden 
855 den soldan de hyr ghewanghen ys 
so syn wy seker vnde wys 
dat he ene kent an syne anghesychte 
so vorware wy dat rechte 
vnde moghen denne der warheyt ghen 
860 wo de dyngh syn gheschen 
de dochter sprak dat scal syn 
jk bydde wol den vader myn 
Aldus wart de bede ghedan 
des moste ut deme thorne ghan 

865 de soldan in der suluen wart 
de taffele de ghe maket wart 
dar wart ok de sunder hat 
de soldan alder owerst ghesat 
eme neghest de koningh by 
870 dar neghest de konynghynne vry 
der yuncvrowen vnde deme knapen 
dat etent to samende wart gheschapen 
doch dykke sach de soldan kl. 46» 

den suluen vromeden knapen an 
875 he dachte dyt ys de deghe^) 
de my vynk myt synen sleghen 
vnde sprak lüde koningh here 
mot yk yw saghen niiwe mere 
jk se den suluen man 
880 de my den schaden hat ghedan 
de my vynk myt synor hant 
dar syt he vnde ys my wol bekant 

De koningh sprak wo mochte dat wesen 
ho ys hyr ne er ghewesen 
885 de dochter to deme vadere sprak 
vorghanghen ys myn vnghomak 
desse heje de secht war 
desso yunchere openbar 
js de sulue man 

890 twar dat wetet vader sunder wan 
jk ghaf eme de truwe myn 
des mach wol mer wen eyn yar syn 
do seden se algherycht 
wo gheschopen was de schycht 
895 hyr mede so ene vmmevynk 
do de vader sach de dynk 
he sprak nü dyt ys ghedan 
so schole gy myne dochter han 
tho wyue vnde to rechter ee 
900 dat yw dar mede lucke schee 

aldus wart eme myt prestors bant 
de yuncvrowe gheuen in de hant 
vnde wart eme to bedde bracht 
jn groten oren wol bedacht 
905 Dar na in deme lande 

droch he do kröne sunder schände 

ho makede myt deme soldane 

oynon wrede by mynen wane b. 

he worheghede dat lant myt eren 

910 also wol temet eyneme heren 
wente an de tyt dat he starf 
dar mede he godes hiilde worwarf 
syn wrowe ok des nicht en leyt 
se denede gode myt stedycheyt 
915 Aldus so leueden se selychlyk 
vnde voren in godes hemmelryk 
also mote my allen samen 
jn ghodes nomen AMEN 

de dyt bok ghedychtet vnde ghescreuen hat 
920 got gheue syner sele rat 
dat hemmelryke to lone 
de verlorne sone 
schal dyt bok ghenomet syn 
dat neme yk uppe de truwe myn 
925 dat he was verloren 
er he wart gheboren 
beyde myt sele vnde myt lyue 
doch ghaf got eme der Salden schyue 
dat he vorvan alle syne not 
930 vnde heft myt gode vroude grot 
des behelpe vns allen samen 
jn goden momen (sic) AMEN 

dyt bok dat ys vte (rot) 
me hale vns ghut ber up de snttte 
935 wüste yk eynen ysren hot (rot) 
de vor loghene were ghöt 
vnde eynen schylt vor scheiden 
938 den wolde yk dure ghelden. 


Digitized by AjOOQle 



]>e segheler (Fragment.) 

hyr gheyt an de segheler^) 

It was eyn schypher ryke vnde here 96 

vnde hadde eyn bedderue wyf na syner ghere 
de was schone wys vnde klar 
he hadde se hat monnych yar 
5 deme seghelere quam yt also 
he wolde seghelen des wart ze vnwro 
se sprak myn vylleue man 
we schal my nu dat hus vorstan 
he sprak dat schal dün sekerlyk 
10 myn truwe knape hynryk 

he sprak hynryk om^) vylleue knecht 
se wol to also du wol hast rocht 
wente dy schal bevolen syn 
de horte leue vrouwe myn 
15 jk bewole se dy al openbar 
nym erer truwelyken war 
aldus nam he se an syne hude 
de vrouwen schone vnde vrodo 
wan danne vur de segeler 
20 vmme kopenschop owermer 
de vrouwe ghaf em eren seghen 
se sprak got myte dyner pleghen 
dat du drade motest wedder kopen®) 
sunt myt eren vnde myt vromen 
25 dar na ghynk de vrouwe fyn 
to der myssen an eyn klosterlyn 
dar ynne weren preddekere 
des hadde de pryer an ere 
gheleghen alle synen syn 
30 se duchte em schone vnde fyn 
he mochte lengher nycht vormyden 
vnde sprak to er an eynen tyden b. 

dochter myn gha her to my 
jk wyl spreken wedder dy 
35 se ghynghen sytten an eyne bycht 
he sprak dochter wes des berycht 


‘) in roter Schrift am Ende des Blattes 95^- 
*) vgl. Wbch. III. 227 b- 

Digitized by v^ooQle 




56 


dat yk byn van dy ghewunt 
wul sere an mynes herten grünt 
wultu myn trosterynne wesen 
40 sprek ya so byn yk ghenesen 
se sprak here dat were sunde 
dat yk my niyt yw bevrunde 
vnde mynen manne vntruwe dode 
des moste yk valten myt grote bedo 
45 he sprak des schaltii vruchten nycht 
jt ys nene sunde des sy berycht 
jk wet dat wol du bedrofst des gholdes 
dar vmme yk dy gheuen sei 
theyn mark süluers gheüeghen wol 
50 des wylle wy beyde vroude pleghen 
dat suluer wyl yk dy wol gheweghen 
ze sprak yk wyl hyr denken to 
jk kome hyr wedder morghene vrü 
vnde saghe yk den wyllen myn 
55 van danne ghynk de vrouwe fyn 
se dachte dat se nycht wolde mere 
mysse hören to den preddekereh 
des anderen daghes se mysse horde 
jn demo klostere des grawen orden 
60 de vrouwen sach de ghardyan 
he beghünde ut deme küre ghan 
vnde ghynk to der vrouwen stolt bl. 97 

he wart er van herten holt 
he sprak dochter gha myt my 
65 jk wyl spreken wedder dy 

do se quemen in den cruceghank 
vyl sere eme de mynne duank 
he sprak dochter yk wyl dy gheuen 
twyntych mark^) suluers wol gheweghen 
70 wultu don den wyllen myn 
sprek ya leue vrouwe fyn 
berychte my in desser stunt 
myn herte ys sere van dy ghewunt 
se sprak leue here myn 
75 jk wyl kort hyr wedder syn 
vnde wyl yw saghen wedde dan 
ofte yk ywen wyllen vorwullen kan 
de vrouwe ghynk van dannen do 
heym vnde wart de meren vnwro 
80 se dachte wat wyten de monnyke dy 
vnde sprak wat so wyllen se leren my 

0 mrk mit kleinem übergeschriebenem a = mrk. 

du schalt mer in de parren ghan 
vnde laten de monnyke in ereme klostei^e stan 
vnde hören dar de inyssen lesen 
85 se dachte myt ghemake wesen 
aldus plach se sunder wan 
to der parren to der myssen ghan 
to eynen tyden dat gheschach 
de vroiiwe am ereme bede lach 
90 se bat gode vor eren man 

de kerkhere bouen se ghynk stan 
•he sprak vrouwe gy moten breken b. 

yuwe bet yk mot yw spreken 
do Stunt up de vrouwe fyn 
95 se sprak wat bede gy here myn 
he druckede de vrouwe an ere hant 
vnde sprak vrouwe nu syt des ghenant 
myn herte hat jw vtherkoren 
sprekestu nen yk werde verloren 
100 tröste my dorch de ghute dyn 
vnde dot vrouwe den wyllen myn 
mynes herten trut des syt berycht 
yk en byddes yw vorgheues nycht 
so wyl yk yw gheuen al gherychte 
105 druchtych mark suluers an ghuder wychte 
do sprak de schone vrouwe ghemeyt 
here juwe vnghemak dat ys my leyt 
jo doch en dor yk des nycht bestan 
men gy scholen weten sunder wan 
110 jk kome morghene gherne wedder 
vnde saghe yw mynen wyllen sodder 
do sprak de perner also do 
kum jo wedder morne vro 
aldus ghy^ heym de vrouwe fyn ^ 

115 se sprak jhesus vyl leue here myn 
beware myne ere vulentlyk 
do quam ere knape hynryk 
he sprak vil leue vrouwe myn 
wor vmme trovych yuwe syn 
120 hebbe gy brake ychtes gycht 
se sprak hynryk nen yk nycht 
mer woldestu yd vor ghut vntfan . 


(Schluss fehlt.) 


Druckfehler. Seite 24, v. 1089: statt bdt lies böt. 

